Εργαστήριο Αισθητικής Έφη Κυριακού – Σελίδα 8 – Κέντρο αισθητικής, ευεξίας και ομορφιάς\nΕνέσιμη μεσοθεραπεία σώματος με πιστόλι\nΗ ενέσιμη μεσοθεραπεία σώματος με πιστόλι έρχεται να μας διευκολύνει στην διάλυση...\nΕνδοδερμικό μασάζ σώματος με βεντούζες\nΗ μέθοδος του ενδοδερμικού μασάζ με βεντούζες χρησιμοποιείται αποτελεσματικά και στο σώμα....\nΚαθαρισμός προσώπου: μύθοι και αλήθειες\nΟ καθαρισμός προσώπου είναι μια από τις σημαντικότερες αισθητικές θεραπείες. Συνδέεται όμως...\nΗ εποχή που ζούμε σίγουρα θα μείνει στην ιστορία ώς "Η Εποχή της Κρίσης". Κρίσης οικονομικής, πολιτικής, κοινωνικής. Η μεγαλύτερη και πιο επικίνδυνη όμως είναι η συναισθηματική κρίση! Όλοι και όλες μας έχουμε συλλάβει τον εαυτό μας να αγωνιά, να απογοητεύεται και να εγκλωβίζεται μέσα σε αυτό το στρεσσογόνο περιβάλλον που ζούμε. Επίσης, όλοι και όλες έχουμε νιώσει την ανάγκη να βρούμε κάποιες διεξοδους και να κάνουμε πράγματα που θα μας κάνουν να αισθανθούμε καλύτερα, να νιώσουμε όμορφα!\nΟ ρόλος του ινστιτούτου αισθητικής μας είναι ακριβώς αυτός: Να νιώσετε όμορφα! Θα εκπλαγείτε από την θετική επίδραση που έχουν οι αισθητικές περιποιήσεις στην ψυχολογία του ανθρώπου, όσο απλές κι αν είναι αυτές. Από το σχηματισμό του φρυδιού ή ενα μακιγιάζ, μέχρι τις πιο εξειδικευμένες θεραπείες ομορφιάς, σκοπός μας είναι να ξεχάσετε για λίγο την καθημερινότητα και να αισθανθείτε καλά για τον εαυτό σας και την εικόνα σας!\nΩς απόφοιτη αισθητικός του Τ.Ε.Ι. Αθήνας και με τη δεκαετή εμπειρία μου σε θέματα αισθητικής, μπορώ να διακρίνω τις ιδιαίτερες ανάγκες του καθενός και της καθεμιάς και να προτείνω θεραπείες προσαρμοσμένες σε αυτές. Παράλληλα, αναζητώ, ενημερώνομαι και δοκιμάζω τις νέες τάσεις της επιστήμης της αισθητικής για να σας παρέχω, μαζί με την πλήρως εκπαιδευμένη ομάδα μου, συνεχώς σύγχρονες και αποτελεσματικές θεραπείες.\nΕπειδή όλοι χρειαζόμαστε φροντίδα και περιποίηση, σας περιμένουμε στο Εργαστήριο Αισθητικής Έφη Κυριακού!\nΑισθητικός Τ.Ε.Ι. Αθήνας\nΗ Έφη είναι απόφοιτη αισθητικός του Τ.Ε.Ι. Αθήνας με πάνω από 10 χρόνια εμπειρίας στον χώρο της αισθητικής. Ως ιδιοκτήτρια του κέντρου αισθητικής στοχεύει στην διατήρηση της ποιότητας των παροχών πάντα σε υψηλά επίπεδα.\nΗ Αναστασία είναι απόφοιτη αισθητικός του Τ.Ε.Ι. Θεσσαλονίκης. Διαθέτει τον επαγγελματισμό και την επιστημονική κατάρτιση να εφαρμόσει υψηλού επιπέδου αισθητικές παροχές.\nΩς πτυχιούχος αισθητικός του Τ.Ε.Ι. Αθήνας, η Ειρήνη παρέχει υπηρεσίες αισθητικής προσώπου και σώματος με επαγγελματισμό και αποτελεσματικότητα.\nΤεχνήτρια άκρων - Βοηθός αισθητικού\nΗ Δήμητρα έχει σπουδάσει βοηθός φυσικοθεραπευτή και αισθητική άκρων. Εκτός από τις παροχές αισθητικής, η ιδιαίτερη αγάπη της για την περιποίηση των νυχιών, φαίνεται από την λεπτομέρεια της δουλειάς της.\nΕλάτε στο blog ομορφιάς μας για να διαβάσετε άρθρα ομορφιάς, να δείτε τις προσφορές μας, αλλά και να μας γράψετε τις απορίες ή τα σχόλιά σας!\nΟι πανάδες φεύγουν;\nΠρόκειται για μια ερώτηση που γίνεται πολύ συχνά. Για να απαντήσουμε, θα πρέπει να λάβουμε ένα ιστορικό σχετικά με το πότε…\nΠέμπτη, 25/02/2016 Τετάρτη, 02/11/2016 Συμβουλές ομορφιάς\nΧαλάρωση στους προσαγωγούς και τα εσωτερικά μέρη των χεριών: το αδύνατο σημείο κάθε γυναίκας!\nΤα αδύνατα σημεία των περισσότερων γυναικών είναι οι προσαγωγοί και το εσωτερικό των χεριών. Εκεί το δέρμα λεπταίνει και στη συνέχεια…\nΔευτέρα, 15/02/2016 Πέμπτη, 26/01/2017 Συμβουλές ομορφιάς\nΓιατί να βάλω κρέμα νύχτας;\nΜια κρέμα νύχτας είναι μια ενυδατική κρέμα στην οποία υπάρχει μεγαλύτερη συγκέντρωση ενυδατικών συστατικών σε σύγκριση με μια κρέμα ή λοσιόν…\nΠέμπτη, 04/02/2016 Πέμπτη, 10/03/2016 Συμβουλές ομορφιάς\nΈνα είδος καταστροφής, παρόμοιο με τη γήρανση, συμβαίνει στους ανθρώπους που καπνίζουν. Μελέτες έχουν δείξει ότι όσοι καπνίζουν πολύ, έχουν πέντε φορές περισσότερες πιθανότητες να…\nΔευτέρα: 10:00-20:00 Τρίτη: 10:00-20:00 Τετάρτη: 10:00-20:00 Πέμπτη: 10:00-20:00 Παρασκευή: 10:00-20:00 Σάββατο: 09:00-17:00


Ψαράδες ετών... δέκα! - Karfitsa.gr\n16 Απριλίου 2021, 05:23\nΨαράδες ετών… δέκα!\n29 Ιουνίου 2017, 12:06\nΜε τεράστια επιτυχία πραγματοποιήθηκε η εκδήλωση “Kids Fishing Day” στο αμφιθέατρο Ν.Μουδανιών η οποία τελούσε υπό την αιγίδα της Περιφέρειας Κεντρικής Μακεδονίας και του Δήμου Νέας Προποντίδας.\nΤα παιδιά είχαν την δυνατότητα να γνωρίσουν από κοντά τις βασικές τεχνικές παράκτιας αλιείας, να πάρουν τις απαραίτητες πληροφορίες για το πώς θα χρησιμοποιήσουν τον εξοπλισμό τους αλλά και παράλληλα αυτό να το κάνουν πράξη.\nΣτην διάρκεια της εκδήλωσης πραγματοποιήθηκε σεμινάριο από ναυαγοσωστική εταιρία και σεμινάριο πρώτων βοηθειών από το έμπειρο προσωπικό της εταιρείας και πραγματοποιήθηκε ενημέρωση για την αλληλεπίδραση της ερασιτεχνικής – αθλητικής αλιείας στο θαλάσσιο περιβάλλον από μη κερδοσκοπικό οργανισμό.\nΣε όλα τα παιδιά μοιράστηκαν νερά, χυμοί, κολατσιό από τα καταστήματα που υποστήριζαν την εκδήλωση αλλά και πλούσια δώρα από τον χορηγό!\nTagsδήμος Νέας Προποντίδας Χαλκιδική ψαράδες ψαράς ψάρια


Ουρές γονέων στον ΔΟΕΠΑΠ-ΔΗΠΕΘΕ για μια θέση στους παιδικούς σταθμούς - e-thessalia.gr\nΟυρές γονέων στον ΔΟΕΠΑΠ-ΔΗΠΕΘΕ για μια θέση στους παιδικούς σταθμούς\n25 Ιουλίου 2019, 10:38 25 Ιουλίου 2019\nΟυρές έξω από το κτίριο του ΔΟΕΠΑΠ – ΔΗ.ΠΕ.ΘΕ. σχημάτισαν από τα ξημερώματα της Τετάρτης ωφελούμενοι του προγράμματος της ΕΕΤΑΑ για την δωρεάν φιλοξενία παιδιών στους παιδικούς σταθμούς του Δήμου Βόλου.\nΟι γονείς άρχισαν να παίρνουν από το απόγευμα της Τρίτης σειρά προτεραιότητας, λίγη ώρα μετά την ανάρτηση των αποτελεσμάτων από την Ελληνική Εταιρία Ανάπτυξης και Αυτοδιοίκησης. Περίπου 10ο γονείς – δικαιούχοι επιταγών εισόδων (voucher), ξενύχτησαν έξω από το Μεταξουργείο προκειμένου να διασφαλίσουν μια θέση στις δομές και να μη χάσουν τη δυνατότητα επιδότησης. Ωστόσο, αρκετοί ήταν εκείνοι που δεν κατάφεραν να βρουν μια θέση για τα παιδιά τους.\nΠανελλαδικά, φέτος θα δοθούν voucher σε 155.000 παιδιά , έναντι 127.000 πέρυσι για τη φιλοξενία σε δημοτικούς ή ιδιωτικούς φορείς βρεφονηπιακούς σταθμούς, στο πλαίσιο του προγράμματος «Εναρμόνιση Επαγγελματικής και Οικογενειακής Ζωής 2019 – 2020».\nΠροηγούμενο ΆρθροΈκανε την έκπληξη με Καρρά η Δήμητρα Επόμενο ΆρθροFacebook: Κατεβάζει λογαριασμούς σε Ρωσία, Ουκρανία, Ταϊλάνδη κι Ονδούρα


Τι καιρό θα κάνει σήμερα..?\n23/10/2016 By: HappyMum Angie\nΣυζητάω με τον άντρα μου για τον καιρό επειδή τον παρακολουθεί καθημερινά. - Θα βρέξει απόψε? - Όχι όχι δεν έχει πει βροχές. Και κάπου εκεί πετάγεται ο Άγγελος: Αν είναι να βρέξει, θα βρέξει. Δε θα του πεις εσύ του καιρού τι θα κάνει, ο ουρανός θα του πει! ... [ Read more.. ]\nΚαι η φαντασία καλπάζει…\n12/02/2016 By: HappyMum Angie\nΠαίζουμε και ξαφνικά λέει ο Άγγελος, μαμά ένα άλλο παιχνίδι. Μαμά πάμε για ψώνια! Εγώ: Τώρα βρε Αγγελάκο δεν προλαβαίνουμε είναι αργά. Άγγελος: Όχι μαμά, στα ψέμματα! Εγώ: Α! οκ, μπες στο αυτοκίνητο λοιπόν να πάμε.. Άγγελος: Όχι, αυτοκίνητο έχει χαλάσει. Εγώ: Να πάμε τότε με το τρένο? Άγγελος: Όχι, όλα τα τρένα χαλασμένα. Να πάμε με τα πόδια. Εγώ: Μωρέ είναι πολύ μακριά με τα πόδια. Άγγελος: Τότε πάμε με τη βάρκα. Εγώ: Έχει θάλασσα από το σπίτι μέχρι τα μαγαζιά? Άγγελος: Είναι μαγική βάρκα και πετάει! Ωχ, την έκλεψε κλέφτης, δεν είναι θέση της. Εγώ: Και τώρα τι θα κάνουμε, με τι θα πάμε? Άγγελος: Θα κάνουμε πουλιά, άνοιξε τα χέρια και πετάμε, τσίου τσίου... Πετάξαμε λοιπόν σαν πουλιά κι εγώ πετάω από τη χαρά μου με όλα αυτά ... [ Read more.. ]\nΚαι κάπου εκεί που αλλάζω τα κανάλια, όχι για να βρω κάτι συγκεκριμένο, πιο πολύ για να δω εικόνες και να την κλείσω ακούω τον Άγγελο: Μαμά εδώ.. Κοιτάω και δείχνει ένα ανθοπωλείο, συνεχίζει λοιπόν λέγοντας: Μια μέρα έξω πάω σε τέτοιο μαγαζί αγοράσει λουλούδια για σένα! Φταίω εγώ που λιώνω και χαίρομαι που με περιτρυγυρίζουν άντρες? ... [ Read more.. ]\nΡε μαμά όχι κουκούτσια!\nΝιώθω πολύ τυχερή γιατί ο Άγγελος για την ώρα τρελαίνεται για τα φρούτα και ότι νέο το δοκιμάζει με μεγάλη ευκολία. Έφτασε η ώρα να του δώσω ακτινίδιο και ενώ είχε φάει την πέρυσι, δεν το θυμόταν, οπότε ήταν σαν κάτι νέο. Ενθουσιασμένος που έβλεπε να αφαιρώ την καφέ φλούδα και να ξεπροβάλλει κάτι πράσινο, ανυπομονούσε να του κόψω κομμάτι για να το πιάσει και να το φάει. Και μόλις το πιάνει στα χέρια του με κοιτάει σοβαρός και μου λέει: Ρε μαμά όχι κουκούτσια (κουκούτσια=μαύρα σποράκια) Τι να εξηγήσω η μάνα??? Καθαρίζω και τα κουκούτσια και δεν έμεινε τίποτα! ... [ Read more.. ]\n11/10/2015 By: HappyMum Angie\nΠαίζουμε στη σοφίτα-play room. Ο Άγγελος ανακαλύπτει ένα σκούφο Άγιου Βασίλη και μια μπότα, που είχα κάπου κρύψει γιατί είχα ξεχάσει να τα μαζέψω την περασμένη χρονιά με τα υπόλοιπα Χριστουγεννιάτικα. Φοράει το σκούφο, παριστάνει τον Άγιο Βασίλη και με ρωτάει τι δώρο θέλω. εγώ: Άγιε μου Βασίλη θέλω να είναι καλά τα παιδάκια μου, ο Άγγελος και ο Αλέξανδρος και (πριν προλάβω να τελειώσω...) Άγγελος: Ωωωω μαμά, αυτό όχι παιπίδι (παιχνίδι) Όπως καταλάβατε για τον Άγγελο όπου δώρο βάλετε παιχνίδι. Τι κι αν λέω εγώ ότι τα δώρα μπορεί να είναι και ρούχα και φαγώσιμα κάποιος έχει κολλήσει... δώρο=παιχνίδι Ψάχνω λοιπόν να βρω τι παιχνίδι θέλω κι έρχεται και μου φοράει το σκούφο. Άγγελος: Άγιε Σασίλη Άγγελος θέλει παπική πλεμομπίλ ... [ Read more.. ]\nΑΓΓΕΛΟΣ ΠΡΟΣΕΧΕΙ ΜΠΕΜΠΗ\nΤο σπίτι μας είναι μαιζονέτα. Μια μέρα λοιπόν είμαστε στον πάνω όροφο και ο Άγγελος θέλει κάτι να φάει. Η κουζίνα όμως είναι στον κάτω όροφο. Αφού αποφασίζει τι θέλει κια πριν προλάβω να πω, πάμε κάτω μου λέει: Μαμά κουζίνα φέρει μήλο, άγγελος προσίσει μπέμπη!!! Έχω νταντά και δεν το ξέρω...! ... [ Read more.. ]\nΩραίο κόλπο μαμά!\n01/10/2015 By: HappyMum Angie\nΜε τον Άγγελο μαγειρεύουμε παρέα από πάντα. Στην αρχή στο μάρσιπο, έπειτα τον είχα πάνω στον πάγκο και εδώ και αρκετούς μήνες πάνω στο καρεκλάκι του. Πάντα συμμετέχει με κάποιον τρόπο, ρίχνοντας τα υλικά, ανακατεύοντας και κυρίως δοκιμάζοντας. ... [ Read more.. ]\n27/09/2015 By: HappyMum Angie\nΒρισκόμαστε στο χωριό του συζύγου για τις εκλογές. Στο κάτω σπίτι μένουν οι παππούδες του άντρα μου και στο πάνω εμείς. Υπάρχουν φορές που τρώμε όλοι μαζί στο κάτω σπίτι και φορές που τρώμε μόνοι μας πάνω. Υπήρχαν λοιπόν μέρες που ο Άγγελος δεν έτρωγε τίποτα αλλά δεν έδινα σημασία. Αυτό συνέβαινε όταν τρώγαμε όλοι μαζί. Εν τω μεταξύ με το που ανεβαίναμε σπίτι ψαχνόταν τι θα φάει... Τη μια σκέφτηκα ότι μπορεί να μην είχε όρεξη για το συγκεκριμένο φαγητό, την επόμενη το ίδιο, την τρίτη φορά όμως του έδωσα το φαγητό που είχαμε. Δεν άφησε τίποτα.. Και τότε κάνω την ερώτηση... -Βρε Άγγελε να σε ρωτήσω κάτι αφού πεινάς, γιατί δεν έφαγες στο τραπέζι μαζί μας? - Γιαγιά ζαζίζει (ζαλίζει) Ντόινκ ντόινκ ντόινκ!!!!!!! Η αλήθεια είναι πως είναι ... [ Read more.. ]\nΠρόσφατα είχαμε μια συζήτηση με τον Άγγελο περί αστυνομίας. Έτσι στο απόψινό μας παιχνίδι μου ζήτησε να κάνω τον αστυνόμο. Ανέβηκε στο όχημά του, φόρεσε την αυτοσχέδια ζώνη που έχουμε φτάσει και ξεκίνησε. Κάπου εκεί στη μέση του διαδρόμου τον σταμάτησα παροστάνοντας τον αστυνόμο και ακολούθησε ο εξής διάλογος.. Μαμά: Παρακαλώ σταματήστε στην άκρη, πρέπει να σας κάνω έλεγχο. Άγγελος: Μισό λεπτό. Μαμά: Ζώνη φοράτε κύριε? Άγγελος: Ναι Μαμά: Ααα πολύ καλά! Το όνομά σας? Άγγελος: Άγγελος Αγύγης (Αργύρης) Μαμά: Που μένετε? Άγγελος: Νέα Ιωνία Μαμά: Και από που είστε? Άγγελος: Μεγασίσι (Μεγανήσι) - πρώτη φορά το λέει, συνήθως έλεγε Νέα Ιωνία!! Μαμά: Το μπαμπά σας πως τον λένε κύριε? Άγγελος: Αντώνη Αγύγη Μαμά: Τη μαμά σας? Άγγελος: ... [ Read more.. ]


Βανδαλισμοί σχεδόν παντού - Καταστροφές και στις παιδικές χαρές του Αγρινίου - ΣΥΝΕΙΔΗΣΗ\nΣΥΝΕΙΔΗΣΗΑιτωλοακαρνανιαΑγρινιοΒανδαλισμοί σχεδόν παντού – Καταστροφές και στις παιδικές χαρές του Αγρινίου\n12 Μάιος 2022 20:50 12 Μάιος 2022 ΣΥΝΕΙΔΗΣΗ Αγρινιο\nΒανδαλισμοί σχεδόν παντού, όπως αναφέρει η εφημερίδα “Συνείδηση”, καθώς σημειώθηκαν καταστροφές και στις παιδικές χαρές του Αγρινίου, σύμφωνα με την εφημερίδα. Βομβαρδισμένο τοπίο η παιδική χαρά στην οδό Αγγελοκάστρου. Ο Αντιδήμαρχος Θύμιος Γρίβας τονίζει στην μιλώντας στην εφημερίδα: «Σχεδόν κάθε δύο μήνες χρειαζόμαστε ανακατασκευές. Μόνο αν ασχοληθούν οι γειτονιές μπορεί να αλλάξει η νοοτροπία».\nΕίναι, άραγε, κάποια «επιδημία» βανδαλισμών κατά το δημοσιογραφικό κλισέ, αυτό που συμβαίνει πολύ πιο έντονα το τελευταίο διάστημα σε δημόσιους χώρους και δομές στο Αγρίνιο; Ή μήπως είναι το αποτέλεσμα μιας μακροχρόνιας διαδικασίας, όπου η ανομία μπλέχτηκε με την ελευθερία, τα δικαιώματα με την ασυδοσία και η χλιαρή αντιμετώπιση από την Πολιτεία με το έλλειμμα στην πραγματική «προστασία του πολίτη»;\nΌπως και να έχει, η πραγματικότητα λέει πως σε ελάχιστα 24ωρα δύο σχολεία (το 1ο Λύκειο και το Γυμνάσιο Αγ. Κωνσταντίνου) βανδαλίστηκαν, μέσα σε ένα πλαίσιο καθημερινών «παρεμβάσεων» από διάφορους καταπατητές και σφετεριστές του δημόσιου χώρου που μπορεί να δει κανείς σε μνημεία, πλατείες (κλασικό παράδειγμα η Δημάδη) και κοινόχρηστους χώρους.\nΔυστυχώς, ούτε οι χώροι παιχνιδιού για τα μικρά παιδιά και αναψυχής για τους γονείς ξεφεύγουν από τον κανόνα της καταστροφής. Η «Σ» επέλεξε να αποτυπώσει την κατάσταση στην παιδική χαρά που βρίσκεται στην οδό Αγγελοκάστρου, σε παράδρομο όπου νομίζει κανείς ότι η εγκατάσταση έχει βομβαρδιστεί!\nΕίναι ακατανόητος ο τρόπος της καταστροφής καθώς έχει ξηλωθεί το τσιμέντο(!) και έχει αποσπαστεί ολόκληρο κιόσκι που υπήρχε στο σημείο! Δάπεδο, περίφραξη, παγκάκια, σαν να έχουν πέσει όλμοι!\nΠερίοικος δήλωσε ότι έχει προσπαθήσει πολλές φορές να νουθετήσει νεαρούς που μένουν στο σημείο μέχρι αργά το βράδυ, με προσωπικό κόστος καθώς οι απαντήσεις είναι επιθετικές, όπως «εσύ τι θες; δικό σου είναι;» και «δεν έχουμε δικαίωμα να καθίσουμε; ελεύθερος χώρος δεν είναι;». Το δεύτερο ερώτημα, σημειωτέον, διατυπωμένο στις… 2 τη νύχτα, όταν κατά την γνώμη τους μπορούν να είναι στο σημείο γιατί «είναι δικαίωμά τους»!\nΟ Θύμιος Γρίβας\n«Έχουμε έρθει πολλές φορές σε ρήξη με πιτσιρίκια που τα έχουμε δει να σπάνε την περίφραξη ή τα παγκάκια, χωρίς λόγο», λέει ένας κάτοικος της ευρύτερης περιοχής που αναφέρει ότι η Αστυνομία σηκώνει τα χέρια ψηλά διότι δεν μπορεί να κάνει πολλά για 15χρονα που θεωρούν την παιδική χαρά ως «στέκι».\nΠρόκειται, με άλλα λόγια, για βαθιά ριζωμένη κουλτούρα που χρειάστηκε χρόνια να καθιερωθεί. Αν παρέμβει ο γείτονας είναι «ρουφιάνος» και η αληθινή αστυνόμευση σε κάποιες περιπτώσεις αποφεύγεται για λόγους κοινωνικής ειρήνης. «Ξέρεις πόσες φορές τρέχουν παιδιά 10 και 12 ετών από το σημείο στον ανοιχτό δρόμο με κίνδυνο να τα παρασύρει μέσα στο βράδυ κάποιο όχημα;», ρωτά ένας γείτονας.\nΠαρόμοια κατάσταση, σε ανάλογη κλίματα, εμφανίζεται σε παιδικές χαρές σε όλο το Αγρίνιο, χαρακτηριστικό παράδειγμα εκείνες του Αγ. Κωνσταντίνου. «Σχεδόν κάθε δύο μήνες χρειαζόμαστε ανακατασκευές», εξηγεί ο αρμόδιος για τις παιδικές χαρές αντιδήμαρχος, Θύμιος Γρίβας. «Πάλι ζητήσαμε συνεργείο να αποκαταστήσει τις ζημιές, πρώτα στις ξύλινες κατασκευές, στην παιδική χαρά του Α. Κωνσταντίνου.\nΕίναι μαθηματικά βέβαιο ότι σε δύο ή τρεις εβδομάδες θα έχουμε πάλι τα ίδια. Στην πραγματικότητα-επειδή ακούμε για ζήτημα φύλαξης-πρέπει να φυλάξουμε τα πάντα! Να μπει φύλαξη στο νεκροταφείο, στα σχολεία, στις παιδικές χαρές, στο πάρκο, παντού!\nΕίναι αδύνατον γιατί το φαινόμενο πλέον είναι γενικευμένο, κάθε γειτονιά έχει το δικό της ανάλογο πρόβλημα με τους βανδαλισμούς. Οι λόγοι είναι πολλοί και η αστυνόμευση είναι ανάμεσά τους αλλά υπάρχει τέτοια έκταση στο φαινόμενο ώστε αστυνόμευση σημαίνει όλη την τοπική δύναμη να φρουρεί τους δημόσιους χώρους», συμπληρώνει ο κ. Γρίβας.\nΆρα, δεν μπορεί να γίνει τίποτε; Σύμφωνα με τον αρμόδιο αντιδήμαρχο, μόνο η «περιφρούρηση» και η ενασχόληση της γειτονιάς, της τοπικής κοινότητας, μπορεί να φέρει κάποιο αποτέλεσμα. Να μην θεωρεί ο γείτονας ότι «ρουφιανεύει» αν πάρει την αστυνομία για κάποιον που κάνει κατασστροφές. Να επισκέπτονται και να έχουν παρουσία στα σημεία που βλέπουν ότι κάποιοι αρχίζουν να εκτοπίζουν τον κόσμο για να «αράξουν» εκείνοι.\nΣε αυτή την περίπτωση, όμως, χρειάζονται δύο πράγματα. Πρώτον, να επέμβει κάμποσες φορές δυναμικά η Αστυνομία χωρίς να υπολογίζει το κόστος(θυμίζουμε ο βανδαλισμός ξεκινά από τα σπρέι, τα κρεμασμένα πανό και την κάθε είδους ρύπανση) και, δεύτερον, να κάνει μια δυναμική καμπάνια ο δήμος προκειμένου οι γειτονιές να υιοθετήσουν τους ανοιχτούς, κοινόχρηστους χώρους τους, χωρίς να έρθουν σε σύγκρουση με αντικοινωνικά στοιχεία και χωρίς να φτάσουμε στην αυτοδικία. Διότι, όπως πάει το ζήτημα, μαθηματικά εκεί θα φτάσουμε.\nΓιατί δεν μπαίνουν κάμερες στα σχολεία;


Πολίτες του Βύρωνα: «Ανάσταση» με 2.000.000 ανέργους\n«Ανάσταση» με 2.000.000 ανέργους\nΔεν συμμερίζεται ο εργατολόγος Γιώργος Ρωμανιάς την κυβερνητική αισιοδοξία ότι η ανεργία στη χώρα «φρενάρει», χαρακτηρίζοντας μάλσιστα τις σχετικές δηλώσεις Σαμαρά και Βρούτση ως «αέρα κοπανιστό».Μιλώντας στο tvxs.gr, προβλέπει μεγαλύτερη επιδείνωση των δεικτών της ανεργίας αφού, όπως επισημαίνει, «δεν υπάρχει κανένα σχέδιο», ενώ διευκρινίζει πως στην πραγματικότητα οι άνεργοι στην Ελλάδα ξεπερνούν τα δύο εκατ. άτομα.\nΜε αφορμή τα πρόσφατα στοιχεία της Eurostat για την ανεργία, σύμφωνα με τα οποία η Ελλάδα παραμένει «πρωταθλήτρια» στην ευρωζώνη με ποσοστό 27,2%, ο κ. Ρωμανιάς εκτιμά στο tvxs.gr πως «η κατάσταση χειροτερεύει και θα συνεχίσει να χειροτερεύει αν δεν αλλάξει το μίγμα της ακολουθούμενης πολιτικής».\nΌπως επισημαίνει, «έχει γίνει αξιολόγηση των στατιστικών στοιχείων των τελευταίων 30 ετών και έχει καταγραφεί ότι η ανεργία δεν μειώνεται ούτε η απασχόληση αυξάνεται γενικά και αόριστα με την ανάπτυξη. Η ανάπτυξη πρέπει να αναφερεται σε συγκεκριμένους κλάδους σε συγκεκριμένους τομείς της οικονομίας. Είναι αυτό που στην Ευρώπη αποκαλείται ανάπτυξηemployment friendly. Η ανάπτυξη δηλαδή που δημιουργεί νέες θέσεις εργασίας ή διατηρεί υφιστάμενες θέσεις εργασίας».\nΣύμφωνα με τον εργατολόγο, στην Ελλάδα αυτή η μελέτη έχει δείξει ότι είναι τρεις κυρίως οι τομείς της ελληνικής οικονομίας που δημιουργούν θέσεις εργασίας: οι κατασκευές με κύριο στοιχείο τις ιδιωτικές κατοικίες, ο τουρισμός και οι μικρομεσαίες επιχειρήσεις.«Αντιλαμβανόμαστε λοιπόν ότι από τη στιγμή ότι οι τρεις αυτοί τομείς βρίσκονται σε μεγάλη κρίση η ανεργία θα συνεχίσει να μεγαλώνει».\nΈνα άλλο στοιχείο που επισημαίνει είναι ότι οι μέχρι τώρα μετρήσεις δεν αποτυπώνουν την πραγματικότητα. «Βασίζονται στον κανονισμό της Eurostat για την ανεργία και παίρνουν για δεδομένες καταστάσεις που δεν ανταποκρίνονται στην πραγματικότητα», αναφέρει, τονίζοντας πως σήμερα στην Ελλάδα οι άνεργοι ξεπερνούν τα δύο εκατομμύρια άτομα παρόλο που καταγράφεται περίπου 1,5 εκατομμύριο.\nΟ κ. Ρωμανιάς αναφέρεται και στις τελευταίες ρυθμίσεις, που ξεσήκωσαν θύελλα αντιδράσεων, για την «ανάσχεση της ανεργίας»– τα 490 ευρώ μισθός και 19 ευρώ ημερομίσθιο – τονίζοντας πως δεν μπορούν να αντιμετωπίσουν το πρόβλημα. «Πρόκειται για μία εντελώς περιπτωσιακή και περιορισμένου χρονικού διαστήματος – 5 μηνών – αντιμετώπιση που δίνει κάποια ανάσα στους ανέργους και μάλιστα σε επιλεγμένους από τα δύο κόμματα, όχι σε όλους. Αλλά και αυτοί μετά από πέντε μήνες πάλι άνεργοι θα είναι»,σημειώνει.\nΣχολιάζοντας τις δηλώσεις του πρωθυπουργού Αντώνη Σαμαρά και του υπουργού Εργασίας Γιάννη Βρούτση, ο εργατολόγος σημειώνει πως ισδυναμούν με «κοπανιστό αέρα». Χαρακτηρίζει μάλιστα ως την «πιο αστεία από αυτές» εκείνη του υπουργού Εργασίας, «ο οποίος πριν από λίγο καιρό βγήκε στην τηλεόραση και με ύφος στρατάρχου δήλωσε ότι ξεκίνησε ο πόλεμος κατά της ανεργίας. Και μάλιστα, λέει, έχει στρατηγείο το γραφείο του πρωθυπουργού. Πρόκειται για γελοία δήλωση: διότι η ανεργία δεν αντιμετωπίζεται με το να βγαίνει ο οιοσδήποτε που ευκαιριακά είναι υπουργός και να κάνει δήλωση στρατάρχου ότι ξεκινά πόλεμο χωρίς να υπάρχει κανένα σχέδιο».\nΑλλά και οι δηλώσεις του πρωθυπουργού, σύμφωνα με τις οποίες «υπάρχουν οι πρώτες θετικές ενδείξεις για την οικονομία αλλά και μια τάση ανάσχεσης της ανεργίας», για τον κ. Ρωμανιά «δεν έχουν αντίκρισμα».\nEmployment friendly ανάπτυξη\nΚαι εξηγεί: «Δεν υπάρχει ανάπτυξη μόνο στα λόγια, αφού σχέδιο δεν υπάρχει. Τι θα πει ανάπτυξη; Αύξηση του ΑΕΠ. Από που θα προέλθει η αύξηση του ΑΕΠ; Στην οικονομική θεωρία υπάρχει αντίφαση. Πρέπει να καταλάβουμε τι ζητούμε... Όταν έχουμε ανάπτυξη τι θέλουμε; Να αυξήσουμε το ΑΕΠ ή τις θέσεις εργασίας; Αυτά τα δύο δεν πάνε πάντα μαζί. Διότι η αύξηση του ΑΕΠ μπορεί να σημαίνει αδιαφορία για το αν δημιουργούνται θέσεις εργασίας, δημιουργείται πλούτος αλλά δεν μας ενδιαφέρει αν αυτός ο πλούτος συμπαρακολουθείται και από την αύξηση της απασχόλησης. Στην άλλη περίπτωση, όπου ισχύει η employment friendly ανάπτυξη, εκεί το πρωτεύον στοιχείο είναι η δημιουργία θέσεων εργασίας. Επικεντρονώμαστε σε εκείνη την ανάπτυξη που μπορεί να μας δώσει λιγότερο πλούτο, μπορεί να αναφέρεται σε άλλους τομείς, αλλά δημιουργεί περισσότερες θέσεις απασχόλησης. Πρέπει λοιπόν να ξεκαθαρίσουμε τι θέλουμε: ανάπτυξη για αύξηση του ΑΕΠ ή ανάπτυξη για αύξηση των θέσεων εργασίας;».\nΑυτό που χρειάζεται, τονίζει ο κ. Ρωμανιάς είναι να ξεκαθαρίσουμε που θα ρίξουμε το βάρος με ένα εθνικό σχέδιο ανάπτυξης. «Και για αυτό δεν φτάνουν οι δηλώσεις, θα πρέπει να υπάρξει συγκεκριμένο σχέδιο ανάπτυξης, συγκεκριμένα κονδύλια που θα πηγαίνουν σε συγκεκριμένους τομείς, πρόβλεψη αυτά τα κονδύλια τι θέσεις εργασίας περιμένουμε να δημιουργήσουν και βεβαίως θα πρέπει να υπάρξει και το λεγόμενο follow up δηλαδή σε τακτά χρονικά διαστήματα να ελέγχουμε αν πράγματι επιτυγχάνονται αυτή οι στόχοι. Δεν μπορούμε να λέμε γενικά και αόριστα σε τρία χρόνια η ανεργία θα είναι τόσο. Αυτό δεν σημαίνει τίποτα... θα πρέπει να έχουμε ενδιάμεσους στόχους».\nΜε βάση τα σημερινά δεδομένα και σε συνδυασμό με την εφαρμοζόμενη πολιτική, ο εργατολόγος θεωρεί μαθηματικό βέβαιο ότι η κατάσταση θα χειροτερεύσει. Όπως καταλήγει χαρακτηριστικά, «αν τραβήξουμε τις μαθηματικές καμπύλες προς το μέλλον είναι βέβαιο ότι η σημερινή πολιτική οδηγεί με μαθηματική ακρίβεια στην αλματώδη αύξηση της ανεργίας».\nΑναρτήθηκε από ΠΟΛΙΤΕΣ ΤΟΥ ΒΥΡΩΝΑ στις 6:05 μ.μ.\nΧαριστικό Ανταλλακτικό Παζάρι στο Βύρωνα\nΈκθεση ΟΟΣΑ .. στον δρόμο για το 4ο Μνημόνιο!\nΧρήματα όμως για την εύρυθμη λειτουργία των υπηρεσ...\nΑρκεί να είναι κινέζικο...\nΠαραμυθάκια με δράκους…\nΠοιος κάνει τον... Κινέζο;\nΠαρουσίαση του βιβλίου του Πάνου Τριγάζη "Ο Λαμπρά...\nEπίσκεψη εμπειρογνώμονα Ο.Η.Ε στο Μητροπολιτικό Κο...\nΟΙ ΜΕΣΑΖΟΝΤΕΣ ΚΑΙ ΤΑ ΚΑΡΤΕΛ ΤΡΟΦΙΜΩΝ ΔΕΝ ΘΑ ΜΑΣ ΣΤ...\nΠρωτομαγιάτικη συγκέντρωση και πορεία - Μουσείο 20...


ΑΠΟΛΛΩΝ ΠΑΤΡΑΣ: Προσφέρει δωρεάν άθληση σε παιδιά άνω των 13 ετών έως το τέλος Ιουνίου! – Sport24 Πάτρας\nΑΠΟΛΛΩΝ ΠΑΤΡΑΣ: Προσφέρει δωρεάν άθληση σε παιδιά άνω των 13 ετών έως το τέλος Ιουνίου!\nΟι εγκαταστάσεις του Ερασιτέχνη Απόλλωνα Πατρών, προχώρησε σε μία αξιέπαινη κίνηση διαθέτοντας τα γήπεδα δωρεάν σε παιδιά άνω των 13 ετών για τον επόμενο 1,5 μήνα!\nΟ Απόλλωνας Πατρών, μετά τις νέες κυβερνητικές αποφάσεις, θέτει σε επαναλειτουργία τις εγκαταστάσεις του και είναι έτοιμος να φιλοξενήσει δωρεάν όλα τα παιδιά της Πάτρας άνω των 13 ετών που θέλουν να αθληθούν, τηρώντας φυσικά πάντα τα απαραίτητα μέτρα διασφάλισης της δημόσιας υγείας.\n«Οι Εγκαταστάσεις του Ερασιτέχνη Απόλλων Πάτρας επανέρχονται σε λειτουργία από την Τρίτη 19 Μαΐου και προσφέρουν ΔΩΡΕΑΝ ΑΘΛΗΣΗ σε παιδιά άνω των 13 ετών.\n“Σύμφωνα με τις ανακοινώσεις του Υπουργείου Υγείας και σύμφωνα με όλες τις προβλεπόμενες υγειονομικές οδηγίες του ΕΟΔΥ, την Τρίτη θα ξεκινήσουν οι προπονήσεις των αναπτυξιακών τμημάτων για παιδιά άνω των 13 ετών. Οι προπονήσεις θα γίνονται σύμφωνα με τα πρωτόκολλα λειτουργίας των αθλητικών χώρων.\nPrevious article Μίλαν Τόμιτς: "Προκάλεσα τον Μάικλ Τζόρνταν για ένας εναντίον ενός"\nNext article ΕΦΟΑ: Επιστρέφουν στα courts τα παιδιά άνω των 13 ετών\nΈτοιμος για τον Ολυμπιακό ο Καββαδάς!\nΝΤΡΟΠΗ: Αδιαφόρησαν για την Ημερίδα της ΕΠΣ Αχαΐας!\nΟλυμπιακός: Ο Κουρ μένει ελεύθερος από την Μπρεστ


Ο Πρόεδρος Αναστασιάδης μάς οδηγεί σε περιπέτειες! – News of the Greek Diaspora\nPublished on 10/06/2017 10/06/2017 by taneadiaspora\nΟ Πρόεδρος υπαναχώρησε από την παντοιοτρόπως διατυμπανισθείσα «ηρωική» θέση του ότι εάν πρώτα δεν συζητηθεί και δεν υπάρξει πρόοδος στην ασφάλεια, τις εγγυήσεις και την αποχώρηση των κατοχικών στρατευμάτων, δεν θα προχωρεί σε διασταυρούμενη διαπραγμάτευση. Και βεβαίως να θυμίσουμε ότι στο μεταμεσονύχτιο δείπνο της 1ης Δεκεμβρίου είχε υποχωρήσει και πάλιν ατάκτως από τη θέση ότι θα πάει σε διεθνή διάσκεψη μόνο αν συμφωνηθούν όλα και απομείνει το ζήτημα της ασφάλειας και των εγγυήσεων.\nΑλλά εφόσον δεν έχουμε καμία ένδειξη αλλαγής της τουρκικής στάσης, γιατί πάμε στην πενταμερή; Και αφού ο Πρόεδρος αποκάλεσε τον Άιντα ως αναξιόπιστο και εκβιαστή, πώς τον εμπιστεύεται να συγγράψει έγγραφο συμβιβαστικό για την ασφάλειά μας;\nΟ Πρόεδρος υποτιμά και αγνοεί το Εθνικό Συμβούλιο, και πολύ φοβάμαι ότι υπό το κράτος πιέσεων των Ελληνοκυπρίων υποστηρικτών της όποιας λύσης σπεύδει να ολοκληρώσει την καταστροφή. Θέλει λύση λίαν συντόμως, πριν αρχίσουν οι γεωτρήσεις γιατί γνωρίζει ότι δεν πρόκειται να του επιτρέψουν να τις κάνει. Παράλληλα προβαίνει σε τακτικισμούς προεκλογικού χαρακτήρα. Διότι αν δεν «επιλύσει» το Κυπριακό σύμφωνα με τον οδικό χάρτη της Νέας Υόρκης, υποχρεούται να κρατήσει μια διαδικασία που έχει χρεοκοπήσει, σε λαθροβίωση, αλλιώς θα βρίσκεται σε δεινή θέση. Εάν δε στη Γενεύη γίνει δεκτή η συζήτηση παραχώρησης των τεσσάρων βασικών ελευθεριών στους Τούρκους πολίτες, τότε αλλάζει η βάση των συνομιλιών. Δεν μιλάμε πλέον ούτε για ομοσπονδία ούτε για συνομοσπονδία αλλά για εκτουρκισμό του νησιού.\nΟ λαός είναι η ελπίδα μας πια. Θα θέσει φρένο στη διάλυση του κράτους και στην παράδοσή του στην Τουρκία.\nPrevious Βιετνάμ: Η ιστορία του «Έλληνα Βιετκόνγκ», Κώστα Σαραντίδη\nNext Εκατοντάδες γυμνά μοντέλα στην Τάιμς Σκουέρ «γιορτάζουν» το ανθρώπινο σώμα…


Τρόπος Να Ζεις: Αχαρτογράφητη Δίαιτα\nΥπάρχει κάτι στη δίαιτα που δεν μπορούμε να ερμηνεύσουμε προς το παρόν οι ειδικοί. Υπάρχει μια εσωτερική δύναμη που παρουσιάζεται σε πολλά σημεία και σαν αόρατη δύναμη έρχεται και ρυθμίζει τα πράγματα. Έχει πολύ μεγάλη δύναμη και σχεδόν ρυθμίζει με ένα καθολικό τρόπο το αδυνάτισμα, το βάρος, πόσα κιλά μπορούν να χαθούν, πόσα κιλά πρέπει να χαθούν. Η δύναμη αυτή αποτελεί ένα φυσικό όριο που απ' αυτό το βάρος και μετά δεν κουνιέται η ζυγαριά. Πάνω σε αυτή τη δύναμη προσαρμόζονται όλες οι πράξεις και επιλογές μέσα σε μια διατροφή. Το που θέτει το όριο η δύναμη αυτή εξαρτάται από άνθρωπο σε άνθρωπο από πολλούς λόγους. Ακούγεται ως μεταφυσικό από τους αναγνώστες μας, αλλά δεν είναι, ο οργανισμός μας κάνει ένα εσωτερικό σετάρισμα και έναν αναπρογραμματσισμό στο βάρος εντός δίαιτας που ο τρόπος του είναι σχεδόν εντυπωσιακός.\nΤο σημείο εκείνο που είναι πιο διακριτό το εσωτερικό σετάρισμα του οργανισμού είναι συνήθως στην συντήρηση και η υποψία μας ότι ο οργανισμός έχει ένα εσωτερικό κουμπί που ρυθμίζει διεργασίες που αφορούν το βάρος (ίσως όχι μόνο το βάρος) γίνεται εντονότερη. Παράδειγμα: έχουμε απέναντι μας έναν κύριο που έχει χάσει 25κιλά μετά από 14μήνες και μπαίνουμε στο στάδιο να σταθεροποιήσουμε το βάρος που έχει χαθεί. Ο θεραπευόμενος μας λέει ότι μέσα στη συντήρηση θέλει να χάσει άλλα 5κιλά και αυτός είναι ο επόμενος στόχος του. Περνούν 6 μήνες συντήρησης και δεν χάνει γραμμάριο, αντίθετα ίσως πάρει λίγο, αλλά συνεχίζει να πιστεύει ότι μπορεί να χάσει ακόμη λίγο βάρος. Αυτό είναι ένα φαινόμενο που συμβαίνει σχεδόν σε όλους τους ανθρώπους που 'πηδούν' από το στάδιο της μείωσης βάρους, στο στάδιο της συντήρησης. Όλοι λένε ότι θέλω να χάσω κιλά μέσα στη συντήρηση, αλλά κανείς δεν το πετυχαίνει. Αυτό βάζει τον ειδικό να σκεφτεί και να αναρωτηθεί 'γιατί δεν μπορεί να χάσει βάρος, σε τι ρυθμό ρυθμίζεται τώρα ο οργανισμός του;' Μήπως ο οργανισμός του ρυθμίζεται σε έναν άλλο ρυθμό που υπακούει σε άλλος κανόνες διαφορετικούς από 'κείνους που λένε 'χάσε βάρος'. Μήπως και ο ο ίδιος με έναν τρόπο έχει ρυθμίσει τον οργανισμό του με ένα τρόπο τέτοιο που λέει ότι 'είσαι σε άλλο στάδιο τώρα και η δίαιτα τέλειωσε για σένα'. Είναι σχεδόν μαγικός ο τρόπος που ο οργανισμός προσλαμβάνει την νέα πραγματικότητα αυτή της συντήρησης όπου σχεδόν παγώνει τον έναν δρόμο και φωτίζει μόνο τον διάδρομο 'μπορείς μόνο να πάρεις βάρος, για σένα το να χάσεις τέλειωσε'. Στη συντήρηση ο μηχανισμός αυτός εμφανίζεται και στο σημείο της αλλαγής των θερμίδων δηλαδή όταν αρχίζουμε και αυξάνουμε τις θερμίδες από 'θερμίδες μείωσης βάρους' σε 'θερμίδες συντήρησης βάρους'. Για παράδειγμα ας πούμε ότι μετράμε το βάρος ενός ανθρώπου σε συντήρηση 2μήνες μέσα από 2 περιπτώσεις α)συντήρηση με 2 ή 3 συνεδρίες και β)συντήρηση 2 μήνες μετά χωρίς συνεδρίες. Εδώ θα παρατηρήσουμε ότι όταν αυξάνουμε τις ποσότητες σε θερμίδες αλλά αυτή πλαισιώνεται από συνεδρίες το βάρος δεν ανεβαίνει, στη δεύτερη περίπτωση ανεβαίνει 2-3 κιλά. Σαν εσωτερικά να έχει πατηθεί ένα κουμπί που λέει 'μπορείς να τρως περισσότερο αλλά ακόμη δεν έχεις κατέβει απ' το τρένο' και στη δεύτερη 'μπορείς να τρως περισσότερο'. Στη πρώτη περίπτωση, έχει αλλάξει ταχύτητα ελέγχου αλλά ξέρει ότι ακόμη δεν μπορεί να κρατήσει το τιμόνι και στη δεύτερη περίπτωση παίρνει το τιμόνι και οδηγεί. Να πω ότι και στις 2 περιπτώσεις δεν δίνεται διαιτολόγιο, δηλαδή απλά τους λέμε 'τώρα θα τρώτε περισσότερο απ' ότι πριν', το μόνο που υπάρχουν είναι συνεδρίες. Και όμως αυτή η εσωτερική ταχύτητα υπό ένα πλαίσιο θεραπείας φαίνεται ότι κάνει μια χαρά τη δουλειά της και σετάρει τον οργανισμό σε ρυθμό τέτοιο που δεν παίρνει κιλά, κάτι που δεν κάνει στο δεύτερο. Η απορία μας είναι πως τα καταφέρνει τόσο καλά χωρίς διαιτολόγιο μέσα από τόσες τροφές να πατάει και να αυτορυθμίζεται τόσο καλά. Αυτό μας βάζει σε υποψίες που μας κάνει να σκεφτόμαστε ότι ο άνθρωπος έχει εσωτερικά κουμπιά αυτορύθμισης που ανάλογα τη περίπτωση και το πλαίσιο τα πατάει ανάλογα.\nΣε ένα άλλο σημείο που πάλι μας έχει δημιουργήσει ενδιαφέρον η παρουσία εσωτερικών κουμπιών που χρησιμοποιεί ο οργανισμός είναι όταν πολλές φορές θεραπευόμενοι μας έλεγαν ότι με κάποια διαιτολόγια που είχαν πάρει έλεγαν ότι ήταν πολύ χορταστικά και κάποια άλλα πολύ της πείνας, ενώ και τα δύο είχαν τις ίδιες θερμίδες. Παίρνουμε λοιπόν ένα διαιτολόγιο που είχε τιτλοφορηθεί από τον θεραπευόμενο ως της 'πείνας' και του το ξαναδίνουμε και του ξαναδίνουμε και ένα άλλο που έλεγε ότι ήταν χορταστικό. Παρατηρούμε λοιπόν ότι αυτό που ήταν της πείνας τελικά τον χόρταινε και αυτό που ήταν χορταστικό ήταν πολλές φορές της πείνας. Όταν μετρήσαμε το βάρος των ανθρώπων σε εβδομάδες που έλεγαν ότι το διαιτολόγιο ήταν της πείνας η ζυγαριά έμενε συνήθως σταθερή ή έχανε πολύ λιγότερο, από μια εβδομάδα που έπαιρνε ένα διαιτολόγιο που τον χόρταινε ή μπορεί και να έπαιρνε και βάρος. Στην περίπτωση που έπαιρνε ένα διαιτολόγιο που έλεγε ότι τον χορταίνει, οι πιθανότητες να χάσει βάρος ήταν πολλές, υπήρχαν πολύ λίγες πιθανότητες να παραμείνει σταθερός και πολύ λίγες να πάρει βάρος. Ο μηχανισμός εσωτερικού σεταρίσματος κάνει και εδώ την εμφάνιση του σε σχέση με τον ισχυρισμό μας και ρυθμίζει ανάλογα με την πείνα ή με το κορεσμό αν θα φάει περισσότερο ή λιγότερο ανεξαρτήτου τι διαιτολόγιο παίρνει. Αφού αυτός ο μηχανισμός εν μέρει αγνοεί το διαιτολόγιο, σε ποιες εντολές υπακούει και πως ρυθμίζεται και όταν αισθάνεται πείνα από το διαιτολόγιο πως ρυθμίζει τις ποσότητες τροφής που θα φάει από κει και μετά. Σε ποιο περιβάλλον βάζει τον θεραπευόμενο και πως προσαρμόζει τη θεραπεία ανάλογα την περίοδο και το στάδιο; Οι ισχυρισμοί μας δεν μπορούν να αποτελέσουν έρευνα, ούτε τεκμηριωμένα στοιχεία με σαφείς προσανατολισμούς, αποτελούν απορίες μας που η συνεχή τριβή με το αντικείμενο μας κάνει να έχουμε. Υπάρχουν άλλα τουλάχιστον 10 σημεία που έχουμε διακρίνει την ύπαρξη αυτών των μηχανισμών αυτορύθμισης, που εν καιρώ θα εκθέτουμε εδώ, πάντα σε εύλογο κλίμα απορίας. Το μέλλον θα δείξει...


Ο Ανδριόπουλος αποκάλυψε πότε θα παίζει η ΑΕΚ στο νέο γήπεδό της - Fosonline\nΟ Ανδριόπουλος αποκάλυψε πότε θα παίζει η ΑΕΚ στο νέο γήπεδό της\nΣάββατο, 25 Ιουλίου 2020 16:59\nΟ project manager του έργου στη Νέα Φιλαδέλφεια, Δημήτρης Ανδριόπουλος, ανέφερε ότι τον Ιούνιο του 2021 η ΑΕΚ θα παίζει στο νέο γήπεδό της.\nΜεγάλο αφιέρωμα στο υπό κατασκευή γήπεδο της ΑΕΚ στη Νέα Φιλαδέλφεια προβλήθηκε στην εκπομπή του OPEN, «Open Sport».\nΠεριλάμβανε εντυπωσιακά πλάνα του γηπέδου καθώς και αποκλειστικές συνεντεύξεις των project manager, Δημήτρη Ανδριόπουλου, του δημάρχου Νέας Φιλαδέλφειας, Γιάννη Βούρου, του Στέλιου Σεραφείδη και του ηθοποιού και οπαδού της ομάδας, Αντώνη Αντωνίου.\nΌπως επιβεβαίωσε με δηλώσεις του στην εκπομπή ο project manager του έργου, Δημήτρης Ανδριόπουλος, η ΑΕΚ αναμένεται να αγωνίζεται στο νέο της γήπεδο τη σεζόν 2021-2022. «Δεν μπορώ να προβλέψω εμπόδια ώστε η ΑΕΚ να μην παίζει στη Νέα Φιλαδέλφεια τη μεθεπόμενη περίοδο. Ελπίζουμε του χρόνου τον Ιούνιο να μιλάμε για το άνοιγμα του νέου γηπέδου», ήταν τα λόγια του Ανδριόπουλου.\nΠαράλληλα συγκλονίζουν η ατάκα του παλαίμαχου ποδοσφαιριστή της Ένωσης και προέδρου του συλλόγου των παλαιμάχων, Στέλιου Σεραφείδη ο οποίος είπε: «Να προλάβω το γήπεδο και ας… ξεμπαρκάρω», καθώς και του κ. Αντωνίου που εκμυστηρεύτηκε το πως φαντάζεται ο ίδιος τη πρώτη μέρα το νέο του γήπεδο.


Δράση και αντίδραση στον Άρη… | Η ΡΟΔΙΑΚΗ\nΔράση και αντίδραση στον Άρη…\nΤο σκεπτικό της συμπληρωματικής διαδικασίας για την είσοδο νέων μελών στο ΔΣ επικράτησε μετά τη προχθεσινή γενική συνέλευση\nΗμερομηνία 01/06/17 20:45\nΤις επόμενες μέρες θ’ ανακοινωθεί επισήμως από τη διοίκηση του Άρη η ημερομηνία διεξαγωγής της διαδικασίας εκείνης των συμπληρωματικών εκλογών και εισόδου ουσιαστικά νέων μελών στο σχήμα.\nΚατά την προχθεσινή γενική συνέλευση υπήρξαν αντιδράσεις μελών σ’ αυτό το σκεπτικό, έστω κι αν φαίνεται πια πως επικρατεί στο πλαίσιο του σχεδιασμού της επόμενης μέρας στο σύλλογο.\nΑνάμεσα στα 40 άτομα που έδωσαν το «παρών» στο Πνευματικό Κέντρο του Αγίου Σάββα, βρέθηκαν άνθρωποι με πρόθεση ν’ αναλάβουν τις τύχες του Άρη αλλά μόνο με την προϋπόθεση διενέργειας εκλογών προς την ανάδειξη ενός νέου σχήματος και όχι συμπληρωματικά.\nΤο σκεπτικό τους είναι να μείνουν στη διοίκηση μια πενταετία ώστε να βγει κάτι καλό από την όλη προσπάθεια, χωρίς να υπάρχει η βλέψη μόνο για το… προεδριλίκι. Βάσει της προχθεσινής επίσημης ανακοίνωσης του Άρη, ισχύει το σενάριο της συμπληρωματικής διαδικασίας κι… εννοείται πως πρόεδρος παραμένει ο Σάββας Σφυριαλλάς.\nΤο διάστημα που θ’ ακολουθήσει πάντως, θα έχει ενδιαφέρον για το μέλλον της ομάδας και το πώς θα πορευτεί σ’ ένα πρωτάθλημα ανταγωνιστικό, όπως αυτό της Α’ Κατηγορίας.\nΗ επίσημη ανακοίνωση του Άρη μετά τη γενική συνέλευση:\n«Πραγματοποιήθηκε σήμερα (προχθές) το απόγευμα η προγραμματισμένη Γενική Συνέλευση των μελών του Άρη. Προσκεκλημένοι ήταν αρκετοί φίλαθλοι της ομάδας, καθώς και άτομα τα οποίο έχουν δείξει ενδιαφέρον για συμμετοχή στα διοικητικά του συλλόγου.\nΓια πρώτη φορά έπειτα από αρκετό καιρό, υπήρξε μεγάλο ενδιαφέρον και με μεγάλη ευχαρίστηση είδαμε τον κόσμο του Αρχαγγέλου να ανταποκρίνεται στο κάλεσμά μας και να δίνει το "παρών" σε αυτή τη συνάντηση.\nτου Άρη Αρχαγγέλου»


Αποκαλύφθηκε κρυμμένο κείμενο σε κομμάτια παπύρου της Νεκρής Θάλασσας | In Deep Analysis\nΣε μια νέα μελέτη, η καθηγήτρια Joan Taylor του King’s College London και οι συνεργάτες της από το Network for the Study of Dispersed Qumran Cave Artefacts and Archival Sources (DQCAAS) αποφάσισαν να φωτογραφίσουν όλα τα υπάρχοντα κομμάτια πάνω από ένα εκατοστό, που φαίνονταν κενά στο γυμνό μάτι.\nΦωτογράφισαν συνολικά 51 κομμάτια και εντόπισαν 6 για περαιτέρω λεπτομερή μελέτη. Από αυτά, βρέθηκε ότι σε 4 υπήρχε κείμενο στα Εβραϊκά/Αραμαϊκά που μπορούσε να διαβαστεί, και το οποίο ήταν γραμμένο με μελάνι βασισμένο στον άνθρακα.\nΤο σημαντικότερο απόσπασμα, το Ryl4Q22, έχει υπολείμματα τεσσάρων γραμμών κειμένου με 15-16 γράμματα, τα περισσότερα από τα οποία έχουν διατηρηθεί μερικώς, αλλά διαβάζεται καθαρά η λέξη «Σάμπαθ» (Σάββατο). Αυτό το κείμενο μπορεί να σχετίζεται με το Βιβλίο του Ιεζεκιήλ (46:1-3) της Βίβλου.\nΈνα άλλο κομμάτι με κείμενο είναι η άκρη ενός παπύρου, με ραφή, και τα πρώτα γράμματα των δύο αράδων του κειμένου φαίνονται στα αριστερά της ραφής.


Οι δυσκολίες που αντιμετωπίζουν οι αυτοαπασχολούμενοι στην Ελλάδα – Newsbeast\nΤα στοιχεία που προκύπτουν από ειδική έρευνα της ΕΛΣΤΑΤ\nΟι αυτοαπασχολούμενοι στην Ελλάδα έχουν υψηλό βαθμό οικονομικής και οργανωσιακής ανεξαρτησίας, δηλαδή περιορισμένη εξάρτηση από έναν πελάτη και κατά κανόνα αποφασίζουν αυτοί για την αρχή και το τέλος του χρόνου εργασίας τους. Ωστόσο, οι κυριότερες δυσκολίες αφορούν στην οικονομική καχεξία, σε περιόδους που δεν έχουν δουλειά, σε προβλήματα στις πληρωμές και στην αδυναμία να ορίσουν τις αμοιβές τους. Παράλληλα, οι αυτοαπασχολούμενοι με προσωπικό είναι οι περισσότερο ικανοποιημένοι εργαζόμενοι, ενώ ένας στους τρεις αυτοαπασχολουμένους χωρίς προσωπικό θα προτιμούσε να εργάζεται ως μισθωτός, όπως αναφέρει το Αθηναϊκό Πρακτορείο Ειδήσεων.\nΤα στοιχεία αυτά προκύπτουν από ειδική έρευνα (ad hoc) της ΕΛΣΤΑΤ για τους αυτοαπασχολούμενους, η οποία διεξήχθη παράλληλα με την έρευνα εργατικού δυναμικού κατά το β' τρίμηνο του 2017.\nΤο 14,6% των ερωτώμενων απαντά ότι είχε έναν κύριο πελάτη τους 12 τελευταίους μήνες, δηλαδή έναν πελάτη από τον οποίο προέρχεται τουλάχιστον το 75% του εισοδήματός του. Αυτό παρατηρείται συχνότερα στις γυναίκες και στα άτομα ελληνικής υπηκοότητας και πολύ περισσότερο στον πρωτογενή κλάδο και τα στοιχειώδη επαγγέλματα (καθαρίστριες και λοιποί ανειδίκευτοι εργάτες πλην γεωργίας).\nΠερισσότεροι από τρεις στους τέσσερις ερωτώμενους δηλώνουν ότι αποφασίζουν εκείνοι για την αρχή και το τέλος του χρόνου εργασίας τους. Για τους υπόλοιπους αποφασίζουν οι πελάτες (7,9%) ή συντρέχουν άλλοι παράγοντες (12,6%), όπως ο καιρός, η εποχικότητα κ.λπ. Μεγαλύτερος βαθμός αυτονομίας απαντάται στα άτομα ελληνικής υπηκοότητας, καθώς και σε αυτά που ασκούν επαγγέλματα με εξειδίκευση. Ο υψηλότερος βαθμός αυτονομίας εμφανίζεται στον πρωτογενή κλάδο και ο χαμηλότερος στους κλάδους εμπορίου, ξενοδοχείων και εστίασης.\nΟι λόγοι για τους οποίους οι ερωτώμενοι εργάζονται ως αυτοαπασχολούμενοι μπορούν να χωριστούν σε εθελοντικούς, μη εθελοντικούς και συμπτωματικούς. Επίσης, μπορεί να υπάρχει συνδυασμός και των τριών, όπως για το 24,5% που απάντησε ότι συνέχισε την οικογενειακή επιχείρηση. Αυτός είναι και ο λόγος που αναφέρεται περισσότερο, κυρίως από τις ακόλουθες κατηγορίες ερωτώμενων: αυτοαπασχολούμενους με προσωπικό, άτομα ελληνικής υπηκοότητας και στους αυτοαπασχολούμενους στον πρωτογενή τομέα και στη βιομηχανία- ενέργεια.\nΠερίπου ένα στα πέντε άτομα έγινε αυτοαπασχολούμενος για μη εθελοντικούς λόγους, κυρίως γιατί δεν μπορούσε να βρει δουλειά ως μισθωτός (13,0%). Γενικά, οι μη εθελοντικοί λόγοι εμφανίζονται περισσότερο στις γυναίκες, στις νεαρότερες ηλικίες και στα άτομα αλλοδαπής υπηκοότητας. Χαρακτηρίζουν δε περισσότερο τα άτομα που ασκούν στοιχειώδη επαγγέλματα.\nΤέλος, το 16,4% έγινε αυτοαπασχολούμενος συμπτωματικά, από μία κατάλληλη ευκαιρία που εμφανίστηκε. Απαντάται περισσότερο στους αυτοαπασχολούμενους χωρίς προσωπικό, καθώς και στα επαγγέλματα χαμηλής ή καθόλου εξειδίκευσης.\nΟι δυσκολίες που αντιμετώπισαν οι αυτοαπασχολούμενοι τους τελευταίους 12 μήνες αφορούν, κατά πρώτο λόγο, σε οικονομική δυσπραγία. Το 60% των ερωτώμενων δηλώνει ότι υπήρξε περίοδος με ελάχιστο εισόδημα για να ζήσει. Επίσης, το 42,7% αναφέρει ότι δεν είχε καθόλου εισόδημα σε περίοδο ασθένειας και το 36,5% ότι υπήρξε περίοδος χωρίς δουλειά. Οι παραπάνω δυσκολίες αναφέρονται ως οι πιο σημαντικές από περίπου 46% των ερωτώμενων, παρουσιάζοντας διαφοροποιήσεις ανάλογα με την υπηκοότητα, το επάγγελμα και τον κλάδο. Γενικά, οι δυσκολίες εμφανίζονται λιγότερο έντονες στα άτομα που ασκούν μη χειρωνακτικά επαγγέλματα υψηλής ειδίκευσης, ενώ περισσότερο στα άτομα αλλοδαπής υπηκοότητας. Η ύπαρξη περιόδου με ελάχιστο εισόδημα αναφέρεται περισσότερο στον πρωτογενή κλάδο, ενώ η ύπαρξη περιόδου χωρίς καθόλου δουλειά στον κλάδο των κατασκευών.\nΤο δεύτερο είδος δυσκολίας αφορά στην οικονομική εξάρτηση των αυτοαπασχολουμένων. Το 43,1% δηλώνει αδυναμία να επηρεάσει την αμοιβή της εργασίας του, ενώ το 45,1% αναφέρει προβλήματα από τις πληρωμές των πελατών. Οι παραπάνω δυσκολίες αναφέρονται ως οι πιο σημαντικές από περίπου 26% των ερωτώμενων. Η πρώτη δυσκολία αφορά περισσότερο σε αυτοαπασχολούμενους ελληνικής υπηκοότητας και στον πρωτογενή τομέα, ενώ η δεύτερη σε αυτοαπασχολούμενους σε χρηματοοικονομικές και επιχειρηματικές δραστηριότητες.\nΤο 15,9% των ερωτώμενων αναφέρει ότι έχει κάποια συνεργασία, είτε με συνέταιρο (8,1%) είτε με άλλους αυτοαπασχολούμενους (10%). Περισσότερο ευεπίφορα σε συνεργασίες εμφανίζονται τα άτομα ελληνικής υπηκοότητας, νεότερων ηλικιών, που ασκούν επαγγέλματα με ειδίκευση. Επίσης, παρατηρείται ότι οι απαντήσεις για ύπαρξη συνεταιρισμού ή συνεργασίας διαφοροποιούνται ανάλογα με τον κλάδο: η συνεργασία είναι εμφανώς συχνότερη στον πρωτογενή κλάδο και στις κατασκευές. Οι προθέσεις για πρόσληψη υπαλλήλων τους επόμενους 12 μήνες κινούνται σε πολύ χαμηλά επίπεδα (4,9%) και αφορούν κυρίως στην πρόσληψη υπαλλήλων προσωρινής απασχόλησης (3,8%). Τέλος, πρόθεση για ανάθεση μέρους της δουλειάς σε υπεργολαβία αναφέρει το 0,7% των αυτοαπασχολουμένων.\n- Ο κυριότερος λόγος για τον οποίο οι αυτοαπασχολούμενοι χωρίς προσωπικό δεν έχουν υπαλλήλους είναι ότι δεν υπάρχει αρκετή δουλειά (47,7%). Αυτό είναι περισσότερο έντονο στα άτομα αλλοδαπής υπηκοότητας και στον δευτερογενή τομέα (βιομηχανία, κατασκευές). Το 16,1% των ερωτώμενων απαντά ότι προτιμά να δουλεύει μόνο του κυρίως στους κλάδους παροχής χρηματοπιστωτικών, επιχειρηματικών και άλλων υπηρεσιών. Το 14,3% των ερωτώμενων απαντά ότι χρησιμοποιεί μέλη της οικογένειάς του ως βοηθούς. Αυτό εμφανίζεται συχνότερα στα άτομα ηλικίας άνω των 55 ετών και στον πρωτογενή τομέα. Επίσης, εμφανίζεται σε μικρό βαθμό (13,2%) και στους κλάδους εμπορίου, ξενοδοχείων και εστίασης, ενώ στους υπόλοιπους κλάδους τα ποσοστά είναι ιδιαίτερα χαμηλά. Οι υπόλοιποι λόγοι αναφέρονται σε χαμηλά ποσοστά: αφορούν στην πρόσληψη εποχικών υπαλλήλων (5,8%) κυρίως στον πρωτογενή τομέα, στις υψηλές ασφαλιστικές κρατήσεις (4,4%) και σε άλλους λόγους.\n- Το 42,2 % των απασχολουμένων δηλώνει ικανοποιημένο σε μεγάλο βαθμό από την εργασία του. Το 41,9% δηλώνει ικανοποιημένο σε κάποιο βαθμό, ενώ το 14,3% δηλώνει ελάχιστα ή καθόλου ικανοποιημένο. Περισσότεροι από τέσσερις στους πέντε απασχολουμένους δεν επιθυμούν να αλλάξουν θέση στην απασχόληση. Τα ποσοστά είναι υψηλότερα για τους μισθωτούς (88,2%) και χαμηλότερα για τους αυτοαπασχολούμενους χωρίς προσωπικό (61,8%), από τους οποίους το 34,1% θα προτιμούσε να εργάζεται ως μισθωτός. Επίσης, 16,7% των αυτοαπασχολουμένων με προσωπικό θα προτιμούσε να εργάζεται ως μισθωτός.\n- Υπάρχει διάσταση μεταξύ των ηλικιών: οι αυτοαπασχολούμενοι που θα προτιμούσαν να εργάζονται ως μισθωτοί απαντώνται περισσότερο στις μεγαλύτερες ηλικίες, ενώ το αντίστροφο παρατηρείται στις νεότερες ηλικίες. Οι κυριότεροι λόγοι για τους οποίους οι μισθωτοί ή οι βοηθοί στην οικογενειακή επιχείρηση δεν εργάζονται ως αυτοαπασχολούμενοι, όπως θα επιθυμούσαν, είναι η οικονομική ανασφάλεια (47%) και η έλλειψη χρηματοδότησης (30%). Ο πρώτος λόγος εμφανίζεται περισσότερο στα άτομα ελληνικής υπηκοότητας, στα μη χειρωνακτικά επαγγέλματα υψηλής εξειδίκευσης και στον κλάδο των χρηματοπιστωτικών και επιχειρηματικών δραστηριοτήτων, ενώ ο δεύτερος λόγος στα άτομα αλλοδαπής υπηκοότητας και στα χειρωνακτικά επαγγέλματα. Το υπερβολικό άγχος, οι ευθύνες και το ρίσκο αναφέρεται από το 7,9% των ερωτώμενων, ενώ το 14,4% αναφέρει άλλους λόγους, όπως η ελλιπής κοινωνική ασφάλιση (εισόδημα σε περίπτωση ασθένειας, γονικές άδειες κλπ.).\nΣΧΕΤΙΚΑ TAGSαυτοαπασχολουμενοι ΕΛΣΤΑΤ\n• Μειώνονται οι εισφορές για 250.000 μη μισθωτούς από την 1η Ιανουαρίου\n• Ποιοι μένουν έξω από τις μειώσεις στον ΕΝΦΙΑ


Κεντρίζει το πανελλήνιο ενδιαφέρον ο Πρ. Μηνασίδης με την παρουσία του στα γήπεδα της ΕΠΣ Δράμας - Εργασία Συν\nΟ 72ΧΡΟΝΟΣ ΥΠΟΣΤΡΑΤΗΓΟΣ Ε.Α. ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ ΔΗΛΩΣΕ ΣΤΗΝ ΕΦΗΜΕΡΙΔΑ «ΤΑ ΝΕΑ»: «ΔΕΝ ΣΤΑΜΑΤΑΩ ΤΗΝ ΜΠΑΛΑ, ΘΑ ΠΕΘΑΝΩ ΣΤΟ ΓΗΠΕΔΟ»\nΡεπορτάζ για την παρουσία του 72χρονου Υποστράτηγου ε.α. της ελληνικής Αστυνομίας κ. Πρόδρομου (Μάκη) Μηνασίδη, ο οποίος συμμετέχει στο πρωτάθλημα της Β’ ΕΠΣ Δράμας με τη φανέλα του Άρη Μικροχωρίου, φιλοξένησε την Πέμπτη 19 Απριλίου 2018 η εφημερίδα «ΤΑ ΝΕΑ». Στο ρεπορτάζ του δημοσιογράφου Νίκου Βελονάκη καταγράφονται και δηλώσεις του κ. Μηνασίδη, ο οποίος δηλώνει: «Δεν σταματώ την μπάλα, θα πεθάνω στο γήπεδο».\nΑναλυτικά, το ρεπορτάζ του Νίκου Βελονάκη στην εφημερίδα «ΤΑ ΝΕΑ» έχει ως εξής:\n«Ο υπεραθλητής Πρόδρομος (Μάκης) Μηνασίδης έχει “κατατροπώσει” τον πανδαμάτορα χρόνο. Μάρτιο του 2005 είχε τιμηθεί από τους προπονητές της Δράμας ως ο γηραιότερος ποδοσφαιριστής, αλλά αποδείχτηκε πως… βιάστηκαν οι εμπνευστές της βράβευσης. Στις 25/2/2018 γιόρτασε τα 72α γενέθλιά του και παραμένει στις επάλξεις με τον Άρη Μικροχωρίου (Β’ ΕΠΣΔ) αγωνιζόμενος ως κεντρικός μέσος ή στόπερ. Μάλιστα, στις 15/4 στο ματς με τον Καλαμώνα είχε αντίπαλο και τον κατά 58 χρόνια νεότερο Θανάση Αμανατίδη. Και όταν ο συμπαίκτης του Σωκράτης Καλπακίδης απόρησε (επειδή ήταν χαμένο το ματς) “ρε Μάκη, γιατί τρέχεις άδικα στο 90’;” ο Μηνασίδης απάντησε “για να κάνω προθέρμανση!”.\nΟ βιονικός όμως Πρόδρομος δεν αρκείται σε ένα ματς εβδομαδιαίως. Μετέχει σε αγώνες συνταξιούχων κάθε Δευτέρα και Τετάρτη. “Παίζαμε και Παρασκευές, αλλά κάποιοι δεν άντεχαν!” δηλώνει στα “ΝΕΑ” και ξεκαθαρίζει ότι “δεν σταματάω την μπάλα. Θα πεθάνω στο γήπεδο”!\nΕξηγεί δε γιατί ύστερα από 61 χρόνια δεν αποσύρεται από τη δράση (11 ετών έβγαλε το πρώτο δελτίο με τη Νίκη Σεβαστειανών στην Πέλλα): “Λόγω της ενασχόλησης με τον αθλητισμό δεν αρρώστησα ποτέ στη ζωή μου και θέλω να διδάξω τους νέους ότι πρέπει να αφοσιώνονται και στα μαθήματά τους και στον αθλητισμό. Επίσης, έχω συγγενείς και φίλους στο Μικροχώρι – αν και κατάγομαι από την Πέλλα – και θέλω να διαφημιστεί το χωριό έχοντας τον γηραιότερο παίκτη”. Στην ποδοσφαιρική διαδρομή του ο Μηνασίδης έπαιξε σε 26 ομάδες: σε 13 με δελτίο (μεταξύ άλλων στον Αετό Σκύδρας και στον Εδεσσαϊκό της Β’ Εθνικής) και σε άλλες 13 ως απόστολος που διέδιδε την ποδοσφαιρική ιδέα. Σε όποιον τόπο υπηρετούσε ως αστυνομικός δημιουργούσε και μία ομάδα διοργανώνοντας φιλανθρωπικούς αγώνες. Διετέλεσε Γενικός Αστυνομικός Διευθυντής σε Καβάλα και Δράμα και αποστρατεύτηκε (1996) με βαθμό Υποστρατήγου.\nΠέραν του ποδοσφαίρου έχει αναδειχθεί 2ος στα 100 μ. σε αγώνες Ενόπλων Δυνάμεων, έχει ασχοληθεί με ξιφασκία και σκοποβολή, ενώ μέχρι και σήμερα συνεχίζει τις προπονήσεις στην πυγμαχία. Αποκηρύσσει δε κάπνισμα και ποτό και λατρεύει το ψάρεμα και το κυνήγι».


Επίθεση Πέτρου Τατούλη κατά του Νίκου Γόντικα – messinia24\nΒρίσκεστε εδώΑρχική»Γνώμες»Απόψεις»Επίθεση Πέτρου Τατούλη κατά του Νίκου Γόντικα\nΕπίθεση Πέτρου Τατούλη κατά του Νίκου Γόντικα\nΣΥΓΓΡΑΦΕΑΣ messinia24 ΣΤΙΣ\t 02/06/2020 Απόψεις\nΑπό την παράταξη «Νέα Πελοπόννησος» τουΠέτρου Τατούλη εκδόθηκε η εξής ανακοίνωση:\n«Είμαστε ιδιαίτερα υπερήφανοι γιατί σε δύσκολες εποχές σχεδιάσαμε και υλοποιήσαμε ένα πολύ σημαντικό έργο, ανεβάζοντας τη δυναμική των αναπτυξιακών προοπτικών της Πελοποννήσου. Είμαστε ιδιαίτερα υπερήφανοι για τη διαφανή διαχείριση όλων των πόρων, σεβόμενοι έστω και το ένα ευρώ, για έργα αναβάθμισης των υποδομών και ενδυνάμωσης της τοπικής μας οικονομίας».Αυτά δήλωσε ο επικεφαλής της παράταξης «Νέα Πελοπόννησος» Πέτρος Τατούλης κατά τη διάρκεια της χθεσινής συνεδρίασης του Περιφερειακού Συμβουλίου, απαντώντας σε ψεύδη και συκοφαντίες του κ. Νίκου Γόντικα, ο οποίος καθημερινά αποδεικνύει ότι είναι ο πολιτικός «μαυραγορίτης & σαλταδόρος» της διοίκησης και της εξουσίας του Παναγιώτη Νίκα.\nΚατά τη χθεσινή συνεδρίαση του Περιφερειακού Συμβουλίου ο κ. Γόντικας, με την ανοχή του Προέδρου και υπό το… συντροφικό μειδίαμα του κ. Νίκα, εξαπέλυσε για μια ακόμη φορά τη γνωστή σε όλους λάσπη του, απέναντι στα μέλη της «Νέας Πελοποννήσου» και στον Πέτρο Τατούλη. Ούτε μια κουβέντα δεν ψέλλισε για τη σωρεία των απευθείας αναθέσεων του Παναγιώτη Νίκα και την κατασπατάληση του δημοσίου χρήματος από την Περιφερειακή Αρχή.\nΟ πολιτικός κατήφορος του κ. Γόντικα για να διατηρήσει τις γνωστές φιλίες του με καναλάρχες, προκειμένου να τον «χρησιμοποιούν» ως τηλεοπτικό μαϊντανό για να επιτεθούν στον Πέτρο Τατούλη και στην παράταξη του, είναι βέβαιο ότι τον έχουν οδηγήσει στον απόλυτο πολιτικό εξευτελισμό.\n"ΛΑΪΚΗ ΣΥΣΠΕΙΡΩΣΗ" "ΝΕΑ ΠΕΛΟΠΟΝΝΗΣΟΣ" ΓΟΝΤΙΚΑΣ Ν. ΠΕΡΙΦΕΡΕΙΑ ΠΕΛΟΠΟΝΝΗΣΟΥ ΠΕΡΙΦΕΡΕΙΑΚΟ ΣΥΜΒΟΥΛΙΟ ΤΑΤΟΥΛΗΣ Π.


Ιερουσαλήμ: Η πόλη του Θεού ! | Oroskopos.tv\nΙερουσαλήμ: Η πόλη του Θεού !\nΑν ο θεός έχει γενέτειρα, αυτή είναι βέβαια η Ιερουσαλήμ.\nΠρόκειται για τον πνευματικό κόμβο που ενώνει το γήινο επίπεδο με το θείο.\nΔεν είναι τυχαίο βέβαια, ότι οι τρεις κυρίαρχες μονοθεϊστικές θρησκείες του πλανήτη έχουν ως σημείο αναφοράς την Ιερουσαλήμ.\nΗ ευαγγελική γη είναι ένα απίστευτο locus, ένα σημείο δηλαδή εκδήλωσης φαινομένων. Υπήρξε πάντα κοσμοπολίτικη, πάντα ήταν πόλος έλξης ταξιδιωτών και προσκυνητών, πάντα ήταν πόλος έλξης θείων ενεργειών.\nΗ Ιερουσαλήμ υπήρξε σπουδαίο θρησκευτικό κέντρο και στην αρχαιότητα, με ελληνική σφραγίδα. Το αρχικό της όνομα ήταν Σόλημον, ή Σαλμόν.\nΕίναι φανερή η σύνδεση με το όνομα του Σολομώντα, του τρανού βασιλιά του ισραήλ.\nΤην προσωνυμία Ιερή, που την μετέτρεψε τελικά σε Ιερουσαλήμ, την έλαβε από το μεγάλο ιερό του Δία, πάνσεπτο προσκύνημα όλης της αρχαίας θρησκευτικότητας.\nΤο που βρισκόταν αυτό το ιερό, το αφήνουμε στην φαντασία σας.\nΗ πόλη ιδρύθηκε το 2000π.Χ, κατέχοντας έτσι περίοπτη θέση ως μία από τις αρχαιότερες πόλεις της ανθρωπότητας. Ιδρυτές της ήταν οι Καναανίτες, μια σημαντική φυλή, με μυστηριακό παρελθόν.\nΗ Ιερουσαλήμ έμελλε να περάσει ταραχώδη ιστορία, να γνωρίσει πολλούς κατακτητές και να περάσει πολλές κατοχές. Αυτά είναι λίγο ή πολύ γνωστά.\nΣε όλη της πάντως τη μακραίωνη ιστορία υπήρξε το αδιαφιλονίκητο κέντρο του μονοθεϊσμού.\nΑυτή τη στιγμή η ιδέα του Ενός Θεού μας φαίνεται αυτονόητη. Δεν ήταν πάντα έτσι τα πράγματα. Πρόκειται για μεγάλο νοητικό άλμα, να περάσει η ανθρωπότητα από τον επιμερισμό στην ολότητα. Και αυτό δεν έγινε σε μια νύχτα, χρειάστηκαν αιώνες.\nΤα ιερατεία που προϋπήρχαν ήταν βέβαια στον βαθύ πυρήνα τους μονοθεϊστικά έτσι κι αλλιώς.\nΟι μυήσεις των διαφόρων μυστηρίων, αυτό έρχονταν να αποκαλύψουν στο τελικό στάδιο: πως οι διάφορες θεότητες δεν είναι παρά εκφάνσεις του ενός και μόνου θεού. Αυτό ήταν τόσο παράδοξο και πρωτόγνωρο, που τα μυστήρια ήταν απολύτως κρυφά και οι όρκοι που έδεναν τους μύστες ήταν βαρύτατοι.\nΚαι αυτό γιατί συνέφερε σε εξωτερικό επίπεδο να είναι ο όχλος χωρισμένος σε θεούς, υποθεότητες, φατρίες και ανταγωνιστικά δόγματα.Οι ιερείς βέβαια, οι πραγματικοί ιερείς, ήξεραν τη μονοθεϊστική αλήθεια.\nΟ πολυθεϊσμος σταματούσε στο δημόσιο ταμείο.\nΗ Ιερουσαλήμ κρατάει εξέχουσα θέση στη θρησκευτικότητα τόσο των εβραίων, όσο και των χριστιανών και των αράβων.\nΣε κάποια επόμενη αναφορά μας θα σας μυήσουμε στο ταξίδι που πραγματοποίησαν μεγάλες προσωπικότητες, όπως ο Γκαίτε, με την εξής παράδοξη διαδρομή: Κωνσταντινούπολη, Αρκαδία, Ιερουσαλήμ. Πρόκειται για το Τρίγωνο της Δύναμης.\nΗ παρούσα εισαγωγή σε αυτό το τεράστιο θέμα αφιερώνεται στους παροικούντες την Ιερουσαλήμ, με αγάπη και σεβασμό.


Μικρή πτώση της θερμοκρασίας αλλά τα 30αρια παραμένουν! Που θα βρέξει; - Οικονομία - Athens magazine\nΜικρή πτώση της θερμοκρασίας αλλά τα 30αρια παραμένουν! Που θα βρέξει;\n15 Μαΐου 2017 07:36\nΜικρή πτώση της θερμοκρασίας θα σημειωθεί σήμερα Δευτέρα, αλλά θα παραμείνει ο καιρός καλοκαιρινός.\nΚαιρός: αρχικά γενικά αίθριος. Βαθμιαία θα αναπτυχθούν τοπικές νεφώσεις και θα εκδηλωθούν σποραδικές βροχές και πιθανώς μεμονωμένες καταιγίδες κυρίως το απόγευμα στα γύρω ορεινά.\nΔΕΙΤΕ ΕΠΙΣΗΣ: Survivor trailer: Φωτιά το αγώνισμα ασυλίας! Η κόντρα κορυφώνεται ανάμεσα στις δύο ομάδες! Δεν λένε ούτε καλημέρα (Βίντεο)\nΚαιρός: αρχικά γενικά αίθριος. Βαθμιαία θα αναπτυχθούν νεφώσεις και θα εκδηλωθούν σποραδικές βροχές και μεμονωμένες καταιγίδες κυρίως στα ορεινά τις απογευματινές ώρες.\nΘερμοκρασία: από 11 έως 27 βαθμούς Κελσίου. Στη δυτική Μακεδονία η ελάχιστη 2 με 3 βαθμούς χαμηλότερη.\nΚαιρός: αραιές νεφώσεις που από το μεσημέρι στα ηπειρωτικά θα πυκνώσουν και θα εκδηλωθούν σποραδικές βροχές και πιθανώς μεμονωμένες καταιγίδες κυρίως στα βόρεια ορεινά τις απογευματινές ώρες.\nΆνεμοι: μεταβλητοί 3 με 4 και στο ιόνιο βορειοδυτικοί 4 με 6 μποφόρ.\nΚαιρός: αραιές νεφώσεις που από το μεσημέρι τοπικά θα πυκνώσουν και θα εκδηλωθούν πρόσκαιροι όμβροι στα ορεινά τις απογευματινές ώρες.


Εθνική Τράπεζα: Αναβρασμός για υψηλές αμοιβές σε εταιρείες – συμβούλους\nΑναβρασμός επικρατεί στη διοίκηση της Εθνικής Τράπεζας, καθώς έχουν διαρρεύσει πληροφορίες ότι έχει συνάψει συμβάσεις με εταιρείες συμβούλων, οι αμοιβές των οποίων αξιολογούνται ως υπερβολικές.\nΌπως αναφέρει το Βήμα, σύμφωνα με πληροφορίες, το βράδυ της Δευτέρας είναι σε εξέλιξη σύσκεψη στην τράπεζα για την έκδοση ανακοίνωσης, ώστε να δοθούν οι απαραίτητες εξηγήσεις.\nΤραπεζικές πηγές που υποστηρίζουν πως έχουν εικόνα των συμβάσεων που έχουν υπογραφεί, σημειώνουν ότι το ύψος των εβδομαδιαίων αμοιβών της εταιρείας Oliver Wyman, που λειτουργεί ως σύμβουλος για το σχέδιο μετασχηματισμου του ομίλου, ανέρχεται σε 300.000 ευρώ.\nΟι ίδιοι κύκλοι αναφέρουν πως υπάρχει και δεύτερη σύμβαση με εξωτερικό σύμβουλο – εταιρεία, η ετήσια αμοιβή της οποίας διαμορφώνεται στα 3 εκατ. ευρώ.\nΣημειώνουν δε πως για τις σχετικές συμβάσεις είναι ενήμερο το Ταμείο Χρηματοπιστωτικής Σταθερότητας (ΤΧΣ), του οποίου ζητήθηκε πριν μερικούς μήνες η σύμφωνη γνώμη, καθώς αποτελεί το μεγαλύτερο βασικό μέτοχο της τράπεζας με ποσοστό 40%.\nΣήμερα Δευτέρα ή αύριο το αργότερο η Εθνική Τράπεζα θα εκδώσει ανακοίνωση.


16/10/2019 slider_2 Ελλάδα\nΣε εξέλιξη επιχείρηση της αστυνομίας στα Εξάρχεια σε δύο κτίρια υπό κατάληξη. Στο ένα κτίριο είχε δεχθεί επίθεση ομάδα λιμενικών. Τα κτίρια βρίσκονται επί των οδών Σπύρου Τρικούπη 57 και Ερεσού και Θεμιστοκλέους στα Εξάρχεια.\nΠρόκειται για την ένατη επιχείρηση της ΕΛΑΣ σε κτίρια που τελούν υπό κατάληψη.\nΤον περασμένο Απρίλιο κλιμάκιο οχτώ ανδρών του λιμενικού είχε δεχθεί επίθεση από περίπου 50 άτομα, αρκετά εκ των οποίων «έφεραν οπλισμό» και είχαν καλυμμένα τα πρόσωπα τους στη συμβολή των οδών Θεμιστοκλέους και Ερεσού , κατά τη διάρκεια έρευνας που πραγματοποιούσε σε οικία της περιοχής παρουσία εισαγγελέα, έπειτα από πληροφορίες που έλαβε για διακίνηση ναρκωτικών ουσιών. Δύο λιμενικοί τραυματίστηκαν.\nΕτικέτες εξάρχειαεπίθεση σε Λιμενικούςκτίρια υπό κατάληψηΝέα επιχείρηση της αστυνομίας\nΠροηγουμενοΒουλή: Υπερψηφίστηκε με ευρεία πλειοψηφία ο αντικαπνιστικός νόμος\nΕπομενοΑναμενόμενο ό,τι έγινε στη Σάμο, λέει ο Γερμανικός Τύπος


Η «Ομόνοια» καλεί σε Γενική Συνέλευση όλους τους βορειοηπειρώτες, βορειοηπειρωτικούς φορείς, σωματεία και συλλόγους! ~ Βορειοηπειρωτικά\n10:15 μ.μ. Βορειοηπειρωτικά No comments\nΘα συζητηθεί το σημαντικό ζήτημα της διακοπής των συντάξεων στους βορειοηπειρώτες και ο συντονισμός του Πανελλαδικού Συλλαλητηρίου την προσεχή Πέμπτη, 14 Μαρτίου, στις 17.00 έξω από τη Βουλή των Ελλήνων.\nΗ συμμετοχή όλων είναι απαραίτητη. Με την συνύπαρξη όλων μας μπορούν να επιτευχθούν πολλά.\nPosted in: ΑΘΗΝΑ,ΔΙΑΜΑΡΤΥΡΙΑ,ΟΜΟΝΟΙΑ,ΣΥΝΑΝΤΗΣΗ,ΤΖΟΜΑΚΑΣ


ΔΙΑΒΑΖΟΝΤΑΣ: "Τα όνειρα μού δέλουν", Σωτήρης Δημητρίου\nsofia 22/1/16, 2:39 μ.μ.\nΧαίρομαι που ασχολήθηκες με τον Σωτήρη Δημητρίου. Χαίρομαι που σου αρέσει. Σίγουρα θα το διαβάσω.\nΚατερίνα Μαλακατέ 26/1/16, 2:35 μ.μ.\nUnknown 22/1/16, 6:58 μ.μ.\nΜε έψησες με το ερωτικό! ;)\nΜε τι άλλο θα έψηνα; :P\nTo love life for what it is 23/1/16, 12:09 π.μ.\nΩ, ενδιαφέρον το βιβλίο! Μπράβο στις επιλογές των εκδόσεων "Πατάκης", με εκπλήσσουν ευχάριστα! :-)\nΚατερίνα Μαλακατέ 26/1/16, 2:36 μ.μ.\nΟι εκδόσεις Πατάκη έχουν δώσει μεγάλο βάρος στην καλή ελληνική λογοτεχνία τον τελευταίο καιρό.


Ολα του Γενάρη... δύσκολα στην ΑΕΚ | Η Εφημερίδα των Συντακτών\nΓια τον 25χρονο Βραζιλιάνο μέσο της Νις, Μπαρμπόσα, ενδιαφέρεται η ΑΕΚ, άσχετα αν έγινε προσπάθεια να πέσουν οι τόνοι πριν από λίγες μέρες.\nΔύσκολους συνδυασμούς κυνηγάει προς το παρόν η ΑΕΚ για να ολοκληρώσει τη μία έστω μεταγραφική κίνηση που έχει στόχο να κάνει μέσα στον Γενάρη. Η Ενωση ψάχνεται με περιπτώσεις όχι φτηνές, που σίγουρα δεν μπορεί να αποκτήσει τώρα με κανονική μεταγραφή. Θέλει κάποια συμφωνία δανεισμού για 1,5 χρόνο όμως, καθώς στην ΑΕΚ δεν είναι στη λογική του ΠΑΟΚ, που πέρσι δεν δίστασε να στηριχθεί στους Κρμέντσικ και Μπαμπά, παρά το γεγονός πως ήξεραν πως δεν θα μπορούσαν να τους πάρουν μετά το τέλος της σεζόν. Δεν τους πήραν, αλλά βγήκαν δεύτεροι στο πρωτάθλημα και κατέκτησαν το Κύπελλο.\nΧαρακτηριστικό παράδειγμα ο Μπαρμπόσα, ο 25χρονος Βραζιλιάνος μέσος της Νις, που όντως ενδιαφέρει την ΑΕΚ, άσχετα αν έγινε προσπάθεια να πέσουν οι τόνοι πριν από λίγες μέρες. Κάτι που έγινε ακριβώς λόγω της δυσκολίας της υπόθεσης. Επιθυμούν να πάρουν δανεικό άμεσα τον Μπαρμπόσα, με μια οψιόν αγοράς που δεν θα ξεπερνά τα 2 εκατομμύρια. «Ταβάνι» αυτό το ποσό. Η Νις ζήτησε όμως 3,5 εκατομμύρια για το 50% των δικαιωμάτων του. Γιατί δεν την... έχει στρίψει ήδη η ΑΕΚ; Γιατί θεωρούν πως όσο προχωράει η μεταγραφική περίοδος οι Γάλλοι δεν θα μπορούν να βρουν τα χρήματα που ψάχνουν και θα υπάρξουν πιθανότητες. Να σημειώσουμε πως υπήρχε οψιόν 6 εκατομμύρια στον δανεισμό του στην Παλμέιρας, που οι Βραζιλιάνοι φυσικά δεν εκτέλεσαν.\nΟι μεταγραφές είναι και «τζόγος» βέβαια, αλλά αν η ΑΕΚ στηριχθεί μόνο στην αισιοδοξία για τον Μπαρμπόσα, πολύ πιθανό να την πατήσει. Υπάρχουν μια-δυο περιπτώσεις ακόμη λοιπόν, που καλύπτουν επίσης τις απαιτήσεις, ωστόσο και εδώ, αν και σε μικρότερα νούμερα σε σχέση με τον Μπαρμπόσα, το οικονομικό «πακέτο» συμφωνίας που θα είναι στα στάνταρ της Ενωσης τη συγκεκριμένη περίοδο δεν έχει προκύψει ακόμη.\nΣε κάθε περίπτωση, όλα αυτά τα στοιχεία οδηγούν στο συμπέρασμα πως το πιθανότερο είναι ότι θα βγει τουλάχιστον το πρώτο μισό του Γενάρη χωρίς μεταγραφική εξέλιξη.


ΚΟΙΝΗ ΛΟΓΙΚΗ... 'Η ΜΗΠΩΣ ΟΧΙ;: ΑΠΟΧΑΙΡΕΤΗΣΤΕ ΤΗΝ ΚΥΠΡΟ ΠΟΥ ΞΕΡΑΤΕ...\nΠαρακολουθώ κι εγώ (όπως όλοι φαντάζομαι) τις εξελίξεις στην Κύπρο αλλά και τις διάφορες αναλύσεις, ειδικών και μη, για τις επιπτώσεις της απόφασης του eurogroup στην Κυπριακή οικονομία.\nΛυπάμαι αλλά η δική μου εντύπωση είναι ότι... δεν έχουν καταλάβει τίποτα!\nΓίνεται πολύ μεγάλη συζήτηση για την προφύλαξη των μικροκαταθετών από το “κούρεμα” και για διαφορετική κατανομή βαρών έτσι ώστε να βρεθούν τα 5,8δις κυρίως από τις μεγάλες καταθέσεις των Κυπριακών τραπεζών.\nΚατανοώ απόλυτα την αγανάκτηση των μικροκαταθετών και το “πολιτικό κόστος” το οποίο προσπαθεί να αποφύγει η Κυπριακή κυβέρνηση αλλά... όλη αυτή η συζήτηση δεν έχει κανένα νόημα.\nΗ Κύπρος που όλοι γνώριζαν... τελείωσε!\nΗ Κύπρος ήταν -περίπου- μία Ελβετία της Μεσογείου.\nΚαι λέω “περίπου” γιατί η Ελβετία είναι γνωστή διεθνώς, όχι μόνο για τις τράπεζές της αλλά και για τα ρολόγια και τις σοκολάτες της, ενώ η Κύπρος, ειδικά από την Τουρκική εισβολή και μετά, βάσισε την οικονομία της και έγινε γνωστή διεθνώς αποκλειστικά και μόνο λόγω των τραπεζικών της προϊόντων και των ξένων καταθέσεων που συσσωρεύτηκαν στις τράπεζές της!\nΣαφώς και η εκμετάλλευση της ΑΟΖ θα άλλαζε κάπως τα οικονομικά δεδομένα της Κύπρου αλλά ακόμα και αυτή δημιουργήθηκε χωρίς Τουρκικές “παρενέργειες” ακριβώς λόγω της πολιτικής και οικονομικής δύναμης που απορρέει από την συγκέντρωση τεραστίων ξένων καταθέσεων της.\nΑν αυτές αποσυρθούν όπως “απειλεί” να κάνει πχ η Ρωσία, τι θα μείνει στην οικονομία της Κύπρου;\nΌλοι αυτοί που “κόπτονται” για το κούρεμα των μικροκαταθέσεων, αυτοί που έφτασαν σε σημείο να χαρακτηρίζουν “εξαθλίωση του Κυπριακού λαού” την φορολόγηση των μικροκαταθετών, έχουν σκεφτεί τι θα ακολουθήσει στην Κύπρο;\nΠοιο θα είναι το μέλλον της Κυπριακής οικονομίας;\nΆσχετα από το ότι υποστούν οι μικροκαταθέτες, ιδιώτες ή επιχειρήσεις, αναρωτήθηκε κανείς πως θα είναι η Κύπρος από αύριο;\nΕάν περάσει και εφαρμοστεί το “κούρεμα” καταθέσεων στην Κύπρο το πλήγμα στην εμπιστοσύνη των καταθετών θα είναι καίριο και μη αναστρέψιμο.\nΕιδικά την στιγμή που υπάρχουν φήμες ότι στο eurogroup ζητούσαν από την Κυπριακή κυβέρνηση μεγαλύτερο “κούρεμα”, ποιος μπορεί να πει με βεβαιότητα ότι αυτό θα είναι άπαξ και δεν θα επαναληφθεί ποτέ; Ουδείς!\nΆρα όποιος μπορεί να βγάλει τα κεφάλαιά του από τις Κυπριακές τράπεζες θα το πράξει άμεσα.\nΈτσι, υπάρχει ο κίνδυνος (αν δεν αλλάξει τίποτα πρόκειται για βεβαιότητα) την ημέρα που θα λειτουργήσουν οι τράπεζες να καταρρεύσει η Κυπριακή οικονομία.\nΑποχαιρετήστε λοιπόν την Κύπρο που ξέρατε...\nΌμως αυτή η απόφαση του eurogroup “έσπασε το γυαλί” είτε εφαρμοστεί είτε όχι.\nΗ “τραπεζική πίστη” δεν υπάρχει πλέον και από εδώ και πέρα, οποιαδήποτε χώρα βρίσκεται σε φάση “διαπραγμάτευσης” νέων μέτρων κινδυνεύει να βλέπει τις τράπεζές της να αδειάζουν προκαταβολικά λόγω της αβεβαιότητας των καταθετών.\nΆσχετα με την πιθανή διάσωση των μικροκαταθετών από το “κούρεμα” η Κύπρος αύριο δεν θα είναι η ίδια.\nΑκόμα και αν καταφέρει η Κύπρος να βρει άλλη λύση για το οικονομικό της πρόβλημα και δεν εφαρμόσει την απόφαση του eurogroup, η Ευρώπη... μεθαύριο δεν θα είναι η ίδια.\nΔεν ξέρω αν η Ευρώπη κατάλαβε τι αποφάσισε και τι παρενέργειες θα έχει αυτή η απόφαση.\nΔεν ξέρω αν πρόκειται για σχέδιο όπως κάποιοι πιστεύουν, το οποίο όμως μόνο ως σχέδιο καταστροφικό (ή... αυτοκαταστροφικό) μπορεί να χαρακτηριστεί.\nΑυτό που ξέρω με βεβαιότητα είναι ότι η Κύπρος και η Ευρώπη, από την περασμένη Παρασκευή το απόγευμα, δεν είναι πλέον οι ίδιες.\nΥΓ : Αυτοί που μιλούν για “καταλήστευση” ή “εξαθλίωση” του Κυπριακού λαού επειδή θα χάσουν το 6-10% των καταθέσεων τους (δηλαδή τους τόκους 2-3 ετών) είναι το λιγότερο προκλητικοί στα μάτια των πολιτών των κρατών που βιώνουν χρόνια τώρα την οικονομική κρίση.\nΕίναι σαφώς, άκομψος και άχαρος τρόπος για να βρεθούν τα κεφάλαια που χρειάζεται το Κυπριακό κράτος, αλλά ας σκεφτούν και τους άλλους -επίσης Ευρωπαίους πολίτες- οι οποίοι κλήθηκαν τα τελευταία χρόνια να πληρώσουν σε φόρους το 10... το 20... το 50% των καταθέσεων τους, απλά το έκαναν με άλλο τρόπο...\nΑγαπητοί Κύπριοι, το πρόβλημα δεν είναι το ποσοστό του “κουρέματος” και από ποιους θα το πάρουν... το πρόβλημα είναι ότι μόλις μπήκατε στον “χορό” και δυστυχώς φαίνεται ότι ούτε εσείς θα ξεμπλέξετε έτσι εύκολα... παρόλο που οι φωνές για έξοδο από το ευρώ πληθαίνουν...\nΕτικέτες ΕΕ, ΚΥΠΡΟΣ, ΟΙΚΟΝΟΜΙΑ, ΤΡΑΠΕΖΕΣ, ΧΑΟΣ


Βασιλόπουλος: «Αυτονόητη η πρόκριση, αλλά όχι το να "κυνηγάς" στο τέλος» | Champions League Basket | gazzetta.gr\nOΥΝΙΚΣ ΚΑΖAΝ 15\nΤΟΥΡΚ ΤΕΛΕΚΟΜ 28\nPOLSKI CUKIER TORUN 14\nSIG STRASBOURG 18\nΧΙΠΟ ΤΙΡΟΛ ΟΥΝΤΕΡΧAΚΙΝΓΚ 0\nΣΟΚΟΛ ΜΠΡΟΖAΝΙ 2\nSK ΜΠΕΝΕΣΟΦ 0\nSAAREMA VK 0\nΟΥΝΙΚAΧΑ ΑΡΟΥΚΑΣΟΥΡ ΑΛΜΕΡΙΑ 0\nALURON VIRTU CMC 0\nALLIANZ MILANO 0\nΣΠΟΡΤΙΝΓΚ Σ.Π. 0\nVK CEZ KARLOVARSKO 0\nΜΠΙΣΤΡΙΝΑ ΝΙΤΡΑ 0\nΤετάρτη, 07 Φεβρουαρίου 2018 - 14:35\nFollow @twitterΒασιλόπουλος: «Αυτονόητη η πρόκριση, αλλά όχι το να "κυνηγάς" στο τέλος»\nΟ ΦΟΡΓΟΥΟΡΝΤ ΤΗΣ ΑΕΚ ΣΤΟ GAZZETTA.GR\nΒασιλόπουλος: «Αυτονόητη η πρόκριση, αλλά όχι το να "κυνηγάς" στο τέλος»\nΟ Παναγιώτης Βασιλόπουλος μιλάει στο gazzetta.gr για την πρόκριση-θρίλερ της ΑΕΚ στους «16» του Champions League, για το μεγάλο του τρίποντο, αλλά και για τη συνέχεια στις αγωνιστικές υποχρεώσεις.\nΑΕΚ - Ολυμπιακός με πριμ 5%*, ακόμα καλύτερες αποδόσεις και αμέτρητα ειδικά στοιχήματα! (21+) * Ισχύουν Οροι και Προϋποθέσεις\nΓια να βρεθεί, όμως, στα... ουράνια, πήγε μια βόλτα πάλι από την «κόλαση».\nΈχει γίνει πλέον... συνήθεια οι «κιτρινόμαυροι» να βρίσκονται με την πλάτη στον τοίχο σε αρκετά ματς. Κάποιες φορές καταφέρνουν να ανατρέψουν την κατάσταση, όπως έγινε και κόντρα στην Μπαϊρόιτ, και άλλες όχι.\n«Θέλαμε πάρα πολύ να κερδίσουμε! Είδα τα σενάρια στην αρχή που έλεγαν ότι πρέπει να νικήσουμε με 8 πόντους διαφορά, αλλά στο τέλος αυτό που μετράει είναι το αποτέλεσμα. Πολλοί λένε ότι είναι μια πολύ μεγάλη νίκη... Εγώ λέω ότι πρέπει να γίνει ένα πολύ μεγάλο μάθημα! Όταν έχεις φτάσει σε αυτό το σημείο και σε αυτό το επίπεδο, δεν μπορείς να κυνηγάς και να ελπίζεις στο τελευταίο δεκάλεπτο, για να προηγηθείς και να πάρεις ένα παιχνίδι. Όχι, αν θες να λέγεσαι μεγάλη ομάδα», αναφέρει με την ειλικρίνεια που τον διακρίνει και συμπληρώνει: «Ναι μεν κάποια παιχνίδια κρίνονται στο τέλος, πρέπει να παίζεις 40 λεπτά, αυτό είναι αλήθεια. Και αυτό είναι και το θετικό στοιχείο που κρατάμε. Παρόλο που "φάγαμε" πολλά καλάθια στο τέλος, καταφέραμε και μείναμε συγκεντρωμένοι στο να κάνουμε το παιχνίδι μας και να κερδίσουμε».\nΜε τον ερχομό του στην ΑΕΚ, είναι οφθαλμοφανές πως η ομάδα παρουσιάζει αισθητή βελτίωση, και κυρίως όσον αφορά το κομμάτι της άμυνας. Η «Βασίλισσα» βρήκε έναν ακόμα παίκτη, ο οποίος εμπνέει σιγουριά όταν είναι στο παρκέ, και δίνει ηρεμία στα κρίσιμα σημεία. Αυτό φάνηκε και κόντρα στην Μπαϊρόιτ. Με περίπου 40'' να απομένουν για το φινάλε, ο Βασιλόπουλος ευστόχησε σε τρίποντο για να κάνει το 80-81. Όταν ο Ντούσαν Σάκοτα ευστόχησε κι αυτός πίσω από τα 6.75 για το 83-81, ο πρώην παίκτης του Άρη έπαιξε ασφυκτική άμυνα στην τελευταία επίθεση των Γερμανών και πάνω στον Γκέιμπ Γιορκ, με αποτέλεσμα ο αντίπαλος να αστοχήσει και οι «κιτρινόμαυροι» να ξεσπάσουν σε πανηγυρισμούς! Τι σκέφτηκε ο ίδιος εκείνες τις στιγμές; «Δεν σκέφτεσαι εκείνη την ώρα. Ήμουν σίγουρος, αλλά είναι 50-50 οι πιθανότητες να μπει ένα σουτ. Ήμουν, όμως, συγκεντρωμένος, όπως όλοι. Υπήρχε ηρεμία στην ομάδα, που είναι πάρα πολύ σημαντικό. Πολλές φορές προέρχεται και από τον κόουτς αυτό, παρά τα λάθη που κάναμε. Η συγκέντρωση και η ηρεμία είναι αυτή που μας έφερε το αποτέλεσμα που θέλαμε».\nΌσο για τις βολές, οι οποίες είναι η... αχίλλειος πτέρνα της ΑΕΚ (16/25), υποστηρίζει: «Είναι το χρονικό σημείο που γίνονται οι βολές, σε ποιον γίνονται... Κάποιοι είναι καλοί σε αυτό, άλλοι όχι. Μπορεί κάποιος να είναι κουρασμένος εκείνη τη στιγμή, να έχει παίξει πολλά λεπτά συνεχόμενα. Είναι ένας παράγοντας πολλών περιστάσεων εκείνη τη στιγμή μέσα στο γήπεδο. Σίγουρα, όμως, τις βολές πρέπει να τις βάζουμε!».\nΤο βλέμμα τώρα πια στρέφεται στο πρωτάθλημα και τον αγώνα με το Ρέθυμνο. Μια ομάδα, που στην έδρα της δεν δυσκολεύει μόνο την ΑΕΚ, αλλά και πολλές ακόμα ομάδες. Ο Βασιλόπουλος σχολιάζει: «Δεν θα πρέπει η νίκη που κάναμε και η πρόκριση στους "16", που για μένα είναι αυτονόητη για μια ομάδα όπως η ΑΕΚ, να μας βγάλει εκτός πλάνων, σε ό,τι έχει να κάνει με το ελληνικό πρωτάθλημα. Και το Ρέθυμνο είναι μια ομάδα που παίζει πολύ καλά μέσα στην έδρα της κι εμείς πρέπει να πάμε εκεί και να δείξουμε ότι έχουμε τη στόφα μεγάλης ομάδας, που ό,τι και να γίνεται, κοιτάμε το επόμενο παιχνίδι και δεν μένουμε στο παρελθόν».\nΌσο για τον Τελικό Κυπέλλου με τον Ολυμπιακό; «Είναι πολύ μακριά... Είναι αυτό το κλισέ που λέμε πάντα, και όμως είναι η πραγματικότητα και η αλήθεια: κοιτάμε παιχνίδι το παιχνίδι. Το θέμα τώρα είναι να ξεκουραστούμε λίγο, ειδικά κάποια παιδιά που παίζουν συνέχεια σε Ευρώπη και Ελλάδα. Θα πρέπει να παρουσιαστούμε όσο το δυνατόν πιο έτοιμοι στο παιχνίδι του Κυπέλλου».\nLIVE Σαραγόσα - ΠΑΟΚ\nΔιομήδης - Πυλαία 21-21 : Στον τελικό του Κυπέλλου οι "Λύκοι"!\nO... προληπτικός κύριος Φοσέ\n«Κατέθεσε πρόταση για Καβάνι η Ίντερ Μαϊάμι»\n«Τσίμπησε» ταλέντο της Έβερτον η Πάντερμπορν\nΣτις 5 Απριλίου το... δημοψήφισμα του ΣΥΡΙΖΑ


Το τρίτο ημίχρονο από τον Καβαλιώτικο «εμφύλιο» με δηλώσεις Πενταζίδη - Παπαδόπουλου (videos) - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\nΤο τρίτο ημίχρονο από τον Καβαλιώτικο «εμφύλιο» με δηλώσεις Πενταζίδη – Παπαδόπουλου (videos)\n6 Σεπτεμβρίου 2021, 08:27\nΔηλώσεις μετά το τέλος του αγώνα στην Ελευθερούπολη έκαναν οι δύο προπονητές της ομάδας, Νίκος Πενταζίδης και Κυριάκος Παπαδόπουλος.\nΑμφότεροι συμφώνησαν πως ουσιαστικά και για τις δύο ομάδες το μεταξύ τους παιχνίδι ήταν ένα αρκετά καλό τεστ για να δουν σε τι επίπεδο βρίσκονται και να αποκτήσουν αγωνιστικό ρυθμό. Αναλυτικά τα όσα είπαν:\nΝίκος Πενταζίδης: «Πολύ καλό το πρώτο δείγμα του Armstead»\n«Ήταν ένα παιχνίδι στα πλαίσια της προετοιμασίας. Και οι δυο ομάδες ξεκινήσαμε πριν δυο εβδομάδες τις προπονήσεις. Δεν έχουμε παίξει ούτε καν φιλικό παιχνίδι, δε ξέρουμε ούτε καν τι μπορούν να αποδώσουν οι ομάδες μας μέσα στο γήπεδο.\nΠροετοιμάζουμε πράγματα, οι παίκτες μας είναι κουρασμένοι. Το είδαμε σαν ένα φιλικό ματς στο οποίο θα τεστάραμε τις δυνάμεις μας. Δεν έχει καμία σημασία η νίκη για μας. Ήθελα να δω τις δυνατότητες κάποιων παικτών που ήρθανε πιο αργά όπως ο Αμερικάνος. Θεωρώ ότι έγινε καλό παιχνίδι. Θέλω να δώσω συγχαρητήρια στην Ελευθερούπολη. Αυτά τα παιχνίδια είναι προετοιμασίας.\nΟ Κυριάκος Παπαδόπουλος, ο Βασίλης Μουλάκης και όλη η ομάδα κάνουν πολύ καλή δουλειά. Είναι άτομα τα οποία τα εκτιμώ, χρόνια είμαστε μαζί. Πιστεύω ότι στο τέλος η Ελευθερούπολη πάλι θα τα καταφέρει και εύχομαι να πάει ψηλότερα.\nΟ Αμερικανός παίκτης μας έπαιξε με τρεις προπονήσεις. Είναι πολύ έμπειρος, γνωρίζει πολύ καλά το μπάσκετ. Έχει και αυτός ένα κίνητρο, να δείξει και να πάει πιο ψηλά για να διεκδικήσει του χρόνου, ένα καλύτερο συμβόλαιο.\nΌσον αφορά τον χαρακτήρα του, είναι πάρα πολύ καλός. Το πρώτο δείγμα του ήταν πολύ καλό. Ενδεχομένως να έκανε τη διαφορά. Χωρίς να μειώσω την προσφορά των άλλων παιδιών. Ήταν μια κίνηση ο Armstead την οποία σκεφτήκαμε πολύ καλά και νομίζω ότι πετύχαμε στην επιλογή».\nΚυριάκος Παπαδόπουλος: «Τα μεγαλύτερα μαθήματα τα παίρνουμε από τις ήττες, δεν έχω κανένα παράπονο από τα παιδιά»\n«Πρώτα από όλα, συγχαρητήρια στον Νίκο (Πενταζίδη) και στην ομάδα της Καβάλας για τη νίκη. Ουσιαστικά είναι το πρώτο παιχνίδι που παίζουμε. Κάναμε σκληρή προετοιμασία, δυστυχώς είχαμε την απώλεια του Παπαδόπουλου μέσα στην εβδομάδα, αυτό έκανε πιο δύσκολο το γεγονός να παίξουμε 5 εναντίον 5. Δεν έχω κανένα παράπονο από τα παιδιά, τα οποία δουλεύουν πολύ.\nΉταν ένα παιχνίδι για να τεστάρουμε τις δυνάμεις μας, να δούμε κάποια νέα παιδιά και να βελτιωθούμε. Ήταν σαν ένα παιχνίδι προετοιμασίας, το πρώτο φιλικό. Είδα κάποια ωραία πράγματα από τα παιδιά, κυρίως στο πρώτο δεκάλεπτο. Θα πρέπει να επιμείνουμε στο ομαδικό παιχνίδι και να μοιράζουμε περισσότερο την μπάλα.\nΜετά ήρθε η κούραση που μας χάλασε το μυαλό και ήρθε μία φυσιολογική ήττα. Ελπίζω να πάρουμε ένα μάθημα επειδή μεγαλύτερα μαθήματα παίρνουμε από τις ήττες. Από εκεί και πέρα, συνεχίζουμε τη σκληρή δουλειά.\nΈχουμε μία καινούργια ομάδα, ενώσαμε 10 παιδιά που δεν έχουν ξαναπαίξει μαζί και αγωνίστηκαν για πρώτη φορά με προπονήσεις 3-4 ημερών. Από κάποια σημεία του παιχνιδιού είμαι ευχαριστημένος και από κάποια άλλα καθόλου. Πρέπει να δουλέψουμε αυτά τα σημεία και να βελτιωνόμαστε κάθε μέρα».\nΘάλασσα γυαλί στα μέρη του Μπαλί !\nΚύκλωμα μοιράζει πλαστά πιστοποιητικά και rapid test: Καταγγελίες…


Στέλλα Μπίζιου: Πρωτοβουλίες του Υπουργείου Δικαιοσύνης για την προστασία ευαίσθητων κοινωνικών ομάδων - Ραδιο Ελασσόνα 88.4\nHome / Unlabelled / Στέλλα Μπίζιου: Πρωτοβουλίες του Υπουργείου Δικαιοσύνης για την προστασία ευαίσθητων κοινωνικών ομάδων\n2/09/2021 07:57:00 μ.μ.\nΗ προσβασιμότητα των ατόμων με αναπηρία σε δημόσια κτίρια και δη στα δικαστήρια όλης της χώρας είναι θεμελιώδες ανθρώπινο και κοινωνικό δικαίωμα. Είναι αυτονόητη υποχρέωση της πολιτείας να λαμβάνει αποτελεσματικά μέτρα προκειμένου τα άτομα με αναπηρίες να ζουν ανεξάρτητα και να συμμετέχουν πλήρως σε όλες τις πτυχές της ζωής. Το νομοσχέδιο της ΝΔ, που κατατίθεται σύντομα στη Βουλή, προβλέπει τη σύσταση Εθνικής Αρχής Προσβασιμότητας με την οποία επιδιώκεται η διαρκής παρακολούθηση των θεμάτων που σχετίζονται με το δικαίωμα πρόσβασης των ατόμων με αναπηρία, αλλά και η εισήγηση προτάσεων για τη χάραξη και εφαρμογή ενδεδειγμένων πολιτικών. Δεν είναι καθόλου τυχαίο πως αυτή η Αρχή θα υπάγεται απευθείας στον ίδιο τον Πρωθυπουργό.\nΤα δικαιώματα των παιδιών βρίσκονται επίσης στο επίκεντρο των πρωτοβουλιών που αναμένεται να αναλάβει η κυβέρνηση για τη δημιουργία μιας δικαιοσύνης φιλικότερης προς τα παιδιά. Η ουσιαστική συμμετοχή των παιδιών στη δικαστική διαδικασία είναι ζωτικής σημασίας για τη βελτίωση της λειτουργίας της δικαιοσύνης. Η προστασία της ανηλικότητας είναι αδιαπραγμάτευτη. Εντός του πλαισίου των δράσεων που στόχο έχουν την προστασία του παιδιού, εντάσσεται και η δημιουργία εκείνων των προϋποθέσεων που θα ενθαρρύνουν τους ανήλικους να καταγγέλλουν περιστατικά βίας, σεξουαλικής και κάθε άλλης μορφής».


Σκληρή αντίδραση Αγοραστού για το σχέδιο του Υπουργείου Παιδείας για Πανεπιστήμιο -ΤΕΙ | Karla.News - Ημερήσια τοπική ηλεκτρονική εφημερίδα\nΣκληρή αντίδραση Αγοραστού για το σχέδιο του Υπουργείου Παιδείας για Πανεπιστήμιο -ΤΕΙ\n«Σημαντικές αλλαγές» ζητά και Απ. Καλογιάννης\nΤο σχέδιο που προτείνει το Υπουργείο Παιδείας για τη συγχώνευση Πανεπιστημίου και ΤΕΙ Θεσσαλίας τέθηκε υπόψη των εμπλεκόμενων φορέων ωστόσο οι πρώτες αντιδράσεις έχουν έρθει στο προσκήνιο. Ήδη για το συγκεκριμένο θέμα τοποθετήθηκαν τόσο ο Περιφερειάρχης Θεσσαλίας, Κώστας Αγοραστός με δήλωσή του, όσο και ο Δήμαρχος Λαρισαίων, Απόστολος Καλογιάννης με γραπτή του τοποθέτηση.\n«Το σχέδιο όπως παρουσιάζεται δεν λαμβάνει υπόψη πλήρως τα ακαδημαϊκά κριτήρια αλλά και τις τοπικές κοινωνίες» τόνισε με δηλώσεις του σήμερα ο περιφερειάρχης Θεσσαλίας Κώστας Aγοραστός ενώ επισημαίνει ότι το σχέδιο του υπουργείου αδικεί την τεχνολογική εκπαίδευση καθώς και ότι θα πρέπει να γίνουν πολλές αλλαγές σε αυτό.\n«Προκύπτει ένα σχέδιο νόμου απουσία των τοπικών κοινωνιών, για το οποίο δεν ρωτήθηκε η Τ.Α. Όσο η ηγεσία του Υπουργείου Παιδείας είναι εγκλωβισμένη στην απλή διαχείρηση με προτάσεις του τύπου συγχωνεύσεις και πανεπιστημιοποίση του ΤΕΙ, μέσα από μία διαδικασία που γεννά ερωτήματα και αμφιβολίες-όχι μόνο για την αναγκαιότητα αλλά και την ορθότητα τους ως προς την ακαδημαϊκή κρίση και το επίπεδο, τόσο το Υπουργείο θα παραμένει ο ασθενής κρίκος της αλυσίδας που πρέπει να έχουμε ώστε να υπάρχει ένα παραγωγικό μοντέλο στη χώρα. Δεν ερωτηθήκαμε αλλά είπαμε ότι δεν πρέπει να αδικηθεί καμία από τις πόλεις. Πρέπει να υπάρχει ισόρροπη ανάπτυξη και ισχυρό πανεπιστήμιο. Νικητές και όχι ηττημένοι» σημείωσε ο κ. Αγοραστός. Επίσης υπογράμμισε ότι αδικείται η τεχνολογική εκπαίδευση και ένα ίδρυμα που έχει πάνω από 40 χρόνια ζωής και οι διαχρονικές προσπάθειες όλων των ανθρώπων για να υπάρξει τεχνολογική εκπαίδευση και ισόρροπη ανάπτυξη όλων των ιδρυμάτων στη Θεσσαλία. Υπάρχει όμως τρόπος να βρεθεί λύση τόσο με ακαδημαϊκά κριτήρια όσο και με κριτήρια ορθής λογικής.\nΗ τοποθέτηση Καλογιάννη\nΑπό την άλλη και ο Δήμαρχος Λαρισαίων, Απόστολος Καλογιάννης, ανέφερε ότι η πρόταση θέλει σημαντικές αλλαγές προαναγγέλλοντας σύσκεψη φορέων την ερχόμενη Παρασκευή.\nΣτη γραπτή του δήλωση σημειώνει τα εξής: «Η πρόταση του Υπουργείου Παιδείας για το νέο Πανεπιστήμιο Θεσσαλίας αποτελεί βάση για συζήτηση, αλλά χρειάζεται και σημαντικές αλλαγές. Θα αξιοποιήσουμε το χρόνο της διαβούλευσης μέχρι τη διαμόρφωση του νομοσχεδίου για να καταθέσουμε τη δική μας πρόταση. Η Λάρισα έχοντας αρνητικές εμπειρίες από το παρελθόν, διεκδικεί σημαντικές βελτιώσεις στο σχέδιο, τις οποίες θα συζητήσουμε σε μια πρώτη συνάντηση μεταξύ των φορέων της πόλης, η οποία θα πραγματοποιηθεί την ερχόμενη Παρασκευή. Η συγχώνευση του Πανεπιστημίου Θεσσαλίας με το Α/ ΤΕΙ Θεσσαλίας, μπορεί υπό προϋποθέσεις να δημιουργήσει ένα νέο Τριτοβάθμιο Εκπαιδευτικό Ιδρυμα, ισχυρό και ανταγωνιστικό, στην Ελλάδα και στον ευρωπαϊκό χώρο».


ΔΗΜΟΣΙΕΥΘΗΚΕ: Σάββατο, 27 Ιουλίου 2019 19:10\tΣυντάκτης:\tΘΑΝΑΣΗΣ ΣΚΑΜΝΑΚΗΣ\nΤι σπουδαίο γεγονός υπήρξε και τι περίφημη και ηρωική η γενιά, τι χρωστάμε σήμερα σ’ εκείνη την εποχή και όλα τα σχετικά παρόμοια, τα οποία σωρεύουν λέξεις γύρω από την εποχή και βυθίζουν στο πάτο του σωρού την ουσία της.\nΚι εδώ που τα λέμε έχουν δίκιο. Το ταξικό τους δίκιο, που το ξέρουν καλύτερα, και το χειρίζονται καλύτερα, από εμάς τους άλλους.\nΚαι για να εμπεδωθεί πως πήρε στροφή η εποχή, τη σχετική καθιερωμένη δεξίωση κοσμούν φέτος κι οι τύποι που υπερασπίζονται τη χούντα, υπουργοί τώρα της κυβέρνησης, και η κυρία τάδε, κοτζάμ υφυπουργός, η οποία θεωρεί τους ανθρώπους που αντιστάθηκαν ψυχικά νοσούντες, σαλεμένους δηλαδή, (σκέψου πως θα θεωρεί εκείνους που αντιστάθηκαν στους Γερμανούς στην κατοχή!) και τη μεταπολίτευση μια ψύχωση. Καθώς ως φαίνεται στους κύκλους της η πράξη της αντίστασης κατατάσσεται στις ψυχικές ασθένειες.\nΌλο αυτό βέβαια είναι, όπως το έχετε καταλάβει, μια επανιεράρχηση αξιών.\nΩς εκ τούτου είναι επόμενο πως θέλουν με κάθε τρόπο να ξεμπερδεύουν με τη μεταπολίτευση και τη γενιά της.\nΚαθότι η μεταπολίτευση δεν ήταν ό,τι καλύτερο μπορούσε να τους τύχει.\nΜπορεί το 1974 οι εξελίξεις να επιταχύνθηκαν τόσο ώστε δεν πρόλαβε το λαϊκό κίνημα να βάλει την καθοριστική σφραγίδα του. Μπορεί η μεταπολίτευση να φόρεσε τα στενά κουστούμια του Καραμανλή και να διεκπεραίωσε τους μετασχηματισμούς της ανώδυνα με τα ασαφή και προς πάσα χρήση συνθήματα της αλλαγής του ΠΑΣΟΚ.\nΑλλά υποχρεώθηκε επίσης να λάβει σοβαρά υπόψη το ριζοσπαστισμό που γέννησε εκείνη η εποχή με τα εξεγερτικά χαρακτηριστικά. Κάθε νόμος που έφτανε στη Βουλή είχε να αντιμετωπίσει την κινητοποίηση δεκάδων χιλιάδων, και μερικές φορές εκατοντάδων χιλιάδων διαδηλωτών. Πολύ συχνά η κυβέρνηση Καραμανλή αναγκάστηκε να πάρει πίσω άρον άρον νόμους αντιλαϊκούς ή αντεργατικούς ή αντιφοιτητικούς. Ή να αποσύρει υπουργούς που συγκέντρωναν την λαϊκή αντίδραση. Χρειάστηκε περίπλοκα τεχνάσματα για να αναπροσανατολιστεί ένα λαϊκό κίνημα με έντονα ριζοσπαστικά χαρακτηριστικά, σαν εκείνα στα οποία αποδείχτηκε μαέστρος ο Ανδρέας Παπανδρέου, του τύπου άλλο το κόμμα, που θα αντιδρά, και άλλο η κυβέρνηση, που θα πράττει, εξ ου και οι διαδηλώσεις με συμμετοχή των οργανώσεων του ΠΑΣΟΚ για τις αμερικάνικες βάσεις που πρέπει να φύγουν, έξω από τα κυβερνητικά κτίρια όπου η κυβέρνηση του ΠΑΣΟΚ υπέγραφε για τις βάσεις που πρέπει να μείνουν.\nΜέσα σ’ αυτό το πλαίσιο το πλέον αυτονόητο και δεδομένο δικαίωμα ήταν το πανεπιστημιακό άσυλο. Μετά τις αγωνιώδεις προσπάθειες των φοιτητών, τα τελευταία χρόνια της χούντας να βρουν αίθουσα για συνελεύσεις, και εν τέλει να καταλήγουν στα σκαλάκια των σχολών, η συνέλευση στο αμφιθέατρο και η ελευθερία των εκδηλώσεων ήταν το ελάχιστο που μπορούσε να εξασφαλιστεί.\nΦυσικά, έχουν περάσει από τότε πολλά χρόνια. Έχει αλλάξει, όπως είπαμε, η εποχή, οι συνθήκες, οι άνθρωποι. Οι υποστηρικτές εκείνου του παρελθόντος δεν έχουν πάψει να υπάρχουν, αλλά όσο περιορίζονται στη νοσταλγία της “χαμένης άνοιξης” μετατρέπονται περισσότερο σε γραφικές φιγούρες που λένε παλιές ιστορίες, παρά στέκονται συνεργοί του παρόντος.\nΚάθε φορά, όμως, με κάθε νέα κυβέρνηση, ιδιαίτερα αν προέρχεται από την ορίντζιναλ δεξιά, κηρύσσεται το τέλος της μεταπολίτευσης.\nΌχι ως ιστορικής φάσης, η οποία δεν χρειάζεται κυβέρνηση για να πιστοποιηθεί, αλλά ως δημοκρατική κατάκτηση. Όπως οι αμερικάνοι βρίσκουν σήμερα στενό το Σύνταγμα τους που κατοχυρώθηκε από την επανάστασή και τον πόλεμο της ανεξαρτησίας και όπως οι Γερμανοί το δικό τους, προϊόν της ήττας του φασισμού και της προσωρινής δημοκρατικής ανάσας του κόσμου στο τέλος του πολέμου.\nΈτσι λοιπόν, κομμάτι-κομμάτι τα δικαιώματα που αποσπάστηκαν από τις μεγάλες στιγμές των λαών, δικά τους, όπως στην Αμερική, δανεικά, όπως στη Γερμανία, αφαιρούνται και στην πράξη και στη θεωρία.\nΈτσι λοιπόν και η ελληνική άνοιξη της μεταπολίτευσης μπήκε στο στόχαστρο, είτε ως η γενιά του Πολυτεχνείου που φταίει για όλα, ονοματίζοντας γενιά εκείνους που συναίνεσαν στο μεταπολιτευτικό πολιτικό και ηθικό εκμαυλισμό μας, είτε ως εργατικά δικαιώματα που εμποδίζουν την επιχειρηματικότητα, είτε ως δημοκρατικά δικαιώματα που υπονομεύουν την ασφάλεια και την τάξη, είτε ως άσυλα που περιθάλπουν την εγκληματικότητα και την ανομία.\nΟύτως ή άλλως το κλίμα έχει αλλάξει. Παγκοσμίως τα δημοκρατικά δικαιώματα και οι ελευθερίες έχουν υποχωρήσει έναντι της ανάγκης ασφάλειας, οι κοινωνικές αξίες έναντι της “ατομικότητας”, οι ηθικές αρχές έναντι της αναζήτησης του κέρδους. Οι δασοκόποι έχουν εισβάλλει στα δάση και κόβουν τους κορμούς αποψιλώνοντας εκατομμύρια στρέμματα δάσους της κοινωνικής ευαισθησίας και εκδιώκοντας τους αυτόχθονες και ευαίσθητους ιθαγενείς. Όπως όταν οι άποικοι ανακάλυπταν τον τεράστιο, αλλά όχι αστείρευτο, δασικό πλούτο της Αμερικής.\nΣτο όνομα της προόδου. Που έχει μόνο ένα πρόσημο, εκείνο των κυρίαρχων.\nΔεν θέλω να πω εδώ πως οι ίδιοι οι υπερασπιστές των δικαιωμάτων δεν έχουν μερίδια ευθύνης για την κατάσταση. Κυρίως για το κατά πόσο και κατά πως υπερασπίζονται τις κατακτήσεις, όπως το πανεπιστημαικό άσυλο επί του προκειμένου, από τις πολλαπλές, και όχι πάντα αθώες, υπονομεύσεις του. Στο κάτω-κάτω τα δικαιώματα οφείλουμε να αποδεικνυόμαστε ικανοί να τα υπερασπίσουμε.\nΓιατί αλλιώς, πάντα θα έρχεται μια κυρία τάδε, υπουργός ή υφυπουργός που θα θεωρεί παραλόϊσμα την αντίσταση και πάντα μια κυβέρνηση θα καταλύει τους αγώνες.\nΕγώ πάλι ελπίζω, όχι πάντα…


Αναιμία Diamond-Blackfan 5 (Diamond-Blackfan anemia 5) - γονίδιο RPL35A - Intergenetics\nΑναιμία Diamond-Blackfan 5 (Diamond-Blackfan anemia 5) – γονίδιο RPL35A\nΤο γονίδιο RPL35A παρέχει οδηγίες για την παραγωγή ενός από περίπου 80 διαφορετικά είδη ριβοσωμικών πρωτεΐνών, οι οποίες είναι συστατικά των κυτταρικών δομών που ονομάζεται ριβοσώματα. Τα ριβοσώματα επεξεργάζονται τις γενετικές οδηγίες του κυττάρου για να δημιουργήσει πρωτεΐνες.\nΚάθε ριβόσωμα αποτελείται από δύο μέρη τις υπομονάδες, που διακρίνονται σε μεγάλες και μικρές . Η πρωτεΐνη που παράγεται από το γονίδιο RPL35A είναι μεταξύ εκείνων που βρίσκονται στη μεγάλη υπομονάδα.\nΟι ειδικές λειτουργίες της πρωτεΐνης RPL35A και οι άλλες ριβοσωμικές πρωτεΐνες μέσα σε αυτές τις υπομονάδες είναι ασαφείς. Μερικές ριβοσωμικές πρωτεΐνες εμπλέκονται στη συναρμολόγηση ή τη σταθερότητα των ριβοσωμάτων. Άλλοι βοηθούν στη διεξαγωγή της κύριας λειτουργίας του ριβοσώματος της οικοδόμησης νέων πρωτεϊνών.